url: =Kum zakhat khit ih nuntak khuasak ziading ~ Rev. Dr. Mang Do Thang :: ZOMI DAILY\nKum zakhat khit ih nuntak khuasak ziading ~ Rev. Dr. Mang Do Thang\nposted on 2 June 2022 at 3:04 pm Lomkholna: Article, Biakna\nTHUMASA: Pasian in Israel-te a teelkhiatna pen amaute adingin hamphatna lianpi (great priviledge) ahih mah bangin minam dangte tungah Pasian’ khuavak a taansah ding uh zong amau’ mawh puakna (responsibity) hi pah hi (Pai. 19:5-6). Israel-te in a mawh puakna uh a sep zawh lo uh ciangin Pasian in minam dangte ahi ei Gentile mite amau tangin hong na teelkhia a, Israel-te tungah a piaksa mawh puakna teng mah hong pia kik leuleu hi (1Pet 2:9). 1910 kumin lungdamna khaici tuh dingin America panin Tedim khuapi ah Sangmang Joseph Herbert Cope hong tung a, tua panin eite in Pasien’ thu za-in ih um theih uh hi. 1904 kumin Pu. Thuom Hang le Pu. Pau Suante in a nungta Pasien na pom uh ahih manin ih pu ih pate pen nidang lai-in galte ngawng a tan mite (head-hunters) ahihna uh panin khamangthang a man mite (soul winners) hong suak thei uh ahih manin Pasien tungah ih lungdam hi.\nLungdamna thu ih san khit ciangin khut zepin a om ding ih hi kei a, Pasian thu a theih nai lo mite kiangah lungdamna thu ih tangko ding mawh puak ih nei banah nisim ih nuntakna tawh zong Pasian’ hoihna a tangkoko dingte ih hi lai uh hi. Tua ahih manin Paul in Korinth pawlpite tungah, “Note mahmah pen mi hoih ka hihna uh lah nadingin kote’ lai na hi uh a, mi khempeuh in simin a theih nadingun kote’ lungtang tungah a kigelh lai na hi uh hi “(2 Cor 3:2) na na ci ngiat hi. A beisa hun ahi a, tuhun ahi zongin ih kim ih pamah Khris a um nai lo mite in Khris a hong up theih nadingun ei thu-umte pen mite in a hong sim thei Khris’ lai tawh ih kibat ding uh thupi mahmah hi. Tua ahih manin tu-in Khris’ lai tawh ih kibat nai lonate ki-enpha-in lungdamna thu hong tun kum zakhat khit nungin bangci nuntak khuasak ding ih hi hiam cih tawh kisai-in ih sep dinga hoih ka sak thu nam (4) kong pulak ding hi.\n1. Ih Zogam pen ganhing singkung lopate tektanna gam hisak ni. (Let us make Zoland as eco-friendly)\nLeitunga om pawlpite sungah gupkhiatna tawh kisai-in thupomzia nam nih om hi. Khat pen\nmihing gupkhiatna tawh kisai thupomzia (anthropological soteriology) hi a, adang khat pen kim le pam, singkung lopa le ganhingte gupkhiatna tawh kisai thupomzia (ecological soteriology) ahi hi. Ih theihsa mah bangin A.D 1054 kumin nitumna lam pawlpi (Western Church) le nisuahna pawlpi (Eastern Church) ci-in pawl kikhenna (schism) hong piang a, nitumna lam pawlpi ahi Roman Catholic pawlpi (Latin Church zong kici) in mihingte gupkhiatna bek gen penin na nei uh a, nisuahna lam pawlpi (Eastern Greek Orthodox) in singkung lopa le ganhingte gupkhiatna thu hong ultung sak uh hi. Hih thu pomzia nam nih pen Lai Siangtho sungah om tuak ahih manin a nih-in a man tuak hi a, tua ahih manin a nih-in nelh siah thei ding hi peumah lo hi. A nih tuakin ih sep khop ciang bekin a bucing gupkhiatna (holistic salvation) hi thei pan bek ding hi. (Pian 1:26-28; Late 8:6-8; Rom 8:21; Mt 10:28; Jhn 3:16).\nNitumna lam pawlpi (Roman Catholic-te’) thupom zia\nHih thupomzia a sangte in Jesu Khris pen mihingte hong gumpa (redeemer) bekin sang uh a, Greek orthodox pawlpite’ thupomzia a sangte in Jesu Khris pen Pasian’ bawlsa na khempeuh a tankhia pa (redeemer of all creation) hi ci-in sang uh hi (Rom 8:21). Cihnopna ah ih Topa Jesu Khris pen mihingte tanpa ahih banah a bawlsa ganhing, singkung lopate zong a tan pa ahi hi. Tua banah Pasian in mihingte pen a bawlsa na khempeuh tungah thuneihna leh ukna a pia hi.\nNisuahna lam pawlpite’ (Greek Orthodox Church) thupom zia\nIh Zogam sungah a beisa kum zakhat sungin (1910-2010) mihing gupkhiatna thu (anthropological soteriology) vive gen penin ih nei uhi. Hih pen Latin Pawlpite ahih kei leh Roman Catholic pawlpite’ thupomzia hi a, mihingte gupkhiatna thu ahih manin a thupi pen zong hi pah hi. Ahi zongin eite in Lai Siangtho sungah a om veve, sep lo a phamawh Greek Orthodox pawlpite’ thupomzia ahi ih kim ih paam, singkung lopate le ganhingte tawh kisai gupkhiatna thu (ecological soteriology) pen ih nawl khin kha uh a, ih tam gen nai het kei uh hi. Ih Zogam sungah 1970 kima kipanin mihingte gupkhiatna thu (anthropological soteriology) bek nasia takin hong kigen a, mi tampite in Jesu Khris umin pianthak lawh uh ahih manin lungdam huai mahmah cih ding ahi hi.\nAhi zongin tua hun lai-in ih gam sungah hehpihna (grance) bekbek ki-ultung gen kha-in, nungzui hihna (discipleship) ahih kei leh tapidaw nuntakna (Christian living) tam kigen lo ahih manin khatvei gupna ngah peuh leng gupna kitaan thei nawn lo (once saved always saved) cih ngaisutna pen mi tampite in kizang khialin ut bang bangin na ki-om kha hi. Mi kimkhat in hehpihna tawh gupna ngahna (salvation by grace) pen ut banga mawhna bawl theihna (licence to sin) na sa kha uh ahih manin gamtat hoih kisam lo cih ngaihsutna, ahih kei leh a piang sual tapidaw nuntakna (antinomianism) dinmun ciang dong a tung kha mi tampi om cih ih theih uh hi. Hih bang tapidawte in kha thu bek thupi sak uh a, taksa gamtat hoihna le kim le pam, gam le lei kepcingna cihte thupi sa hiau lo uhi.\nOrthodox pawlpite in mihingte’ kha gupkhiatna a thupisak mah bangin kim le pam, ganhing, singkung lopate gupkhiatna zong na thupi sak uh hi. Amaute in mihingte mah bangin gupkhiat ding kisam uh hi na ci ngiat uh hi. Kei theihna ah lungdamna thu hong tun kum zakhat khit tuni dongin ih gam sungah mihing gupkhiatna bek mah ultung takin kigen lai a, kim le pam, singkung lopa le ganhingte gupkhiat ding tawh kisai kithudon kha nai vet lo hi. Tua ahih manin ih gam sungah lungdamna thu a hong tun kum zakhat khit (post-centenary) ah mihingte gupkhiatna (anthropological soteriology) le kim le pam, ganhing singkung lopate gupkhiatna (ecological soteriology) pen a kilek kimin ih gen ding hun hi ta hi ci-in ka ngaihsun hi. Ih gam sungah, “Etlawm mualkuam Zogam nuam” ci-in la-a i sak zualzual zel mah bangin kim le pama om singkung lopa le ganhingte zong kep siam hun hi ta hi. Eima’ ang sung bek khualna tawh singkung lopate mawk phuk nawn loin, ih gam zong mei tawh mawk hal nawn lo a, ih Zogam pen singkung lopate le ganhing namcinte’ tualbualna gam (habitats of biodiversity) leh teektanna gam (eco-friendly) ahih nadingin i hanciem ding uh pen Pasien’ deihna ahih lam phawk ni.\nIh mite in hi bang lungsim a neih nadingin theihsakna (awareness or conscientization) tam veipi bawl kul hi. Gentehna-in ih Zogam pen a nim dildial gam ih suah sak nop leh singkung a mawk phukte pen tualthat zah dongin lipkhap sakin a kituak a kilawmin ih liau sak ding uh kisam ding hi. Tua banah gam le lei le ganhing singkung lopate itna la (ecological songs) tampitak phuakin gospel ih pai mah bangin khua khat pan khua khatah zinin ih gen tangtang uh kul ding hi. Ih sanggam Falam, Hakha lamte in hi bang dan a bawl zawh uh sawt mahmah ta hi. A khangto gamte ah gamsate kimawk kap thei lo a, sa bet hun (hunting season) sung bekin sa kikap kiman thei bek hi.\nGamsate a zangmat hun (mating season) sungin sa bet khuan kipia lo hi. Hih hun sung pen ganhing anu le apa a kithuah hun le a no sang hun ahih man ahi hi. Tua ahih manin Pasian in eite kep dinga a hong piak nate tungah i gamtat khialhna (ecological sins) bang teng om hiam, ci-in ei le ei ih kisittel ding a, eimau’ angsung hamphatna lel ding tawh gamhalna, singphukna, dynamo tawh ngasa matna, a hun lopi-a sa betna cihte ih kidop ding kisam hi. Kim le pam singkung lopate tungah ih gamtat khielhna (ecological sins) hangin a piang ahi khuahun kisiatna (deterioration of eco-sytem) le tuate pana a hong piangsawn leitung khualumna (global warming), mencipnate (landslides), kialpite (famines), huihpi guahpite (cyclones and hurricanes) cih bang gimna a tuamtuamte le gentheih dongtuahnate (crises and disasters) a hong pian loh nadingin ih hanciam ding uh hi.\nHi thute i gen ciangin taksa vai hi, Pasian’ thu tawh kituok kei a ci zong om kha thei ding hi. Hih pen taksa vai hi peumah lo hi. Evangelist minthang le khamangthang tampitak a man D.L Moody nangawn in zong, “Tapidawte in vantung thu bek a ngaihsut luat manun leitungah mihoih a suak theih kei uh hi” (Christians are so heavenly-minded that they were no earthly good) na ci lai sam hi ven.\n2. A man taktak biakpiakna (authentic worship)\nEi mite in biakpiakna i cih ciangin biakinn sunga i kikhopna bek biakpiakna (worship) kisa kha thei hi. Biakpiakna a kici kammal pen Hebrew-te pau ahi leitourgein pana kila hi a, tua sungah siampite in biakinnpi (temple) sungah biakpiakna a luina uh leh mipite phattuam nading a sepkhiatna uh cihte kihel hi. A tomin gen leng Pasian biakna (worship) le a pualam sepkhiatna (service) kigawm pen biakpiakna a kici ahi hi. Tanglai Mikangte (Anglo-sexon) in worth-ship na ci uh a, ih Pasian pen ama’ ngah dinga a kilawm pahtawina le minphatna khempeuh piakna ahi hi. Biakpiakna (worship) pen a huampi-in nam nihin kikhen thei hi.\nPasian phatna (Praise)\nHih zong sep dinga a kisam le a thupi ahi hi. Hih biakpiakna mun pen mun siengtho (sanctuary) ahi biakinn (temple/church) hi a, nikten puansilh a hoih nono silhin la ngai nono tawh Pasian i biakna mun ahi hi. Pasian thuthuk a theih mite in hi bang biakpiakna pen Zion mual tunga nopsakna dan (at-ease-in- Zion situation) na ci ta ziau uh hi. Hi bang biakpiakna ah a kisap leh la sa-in lamin diangin Pasian kiphat ziah ziah ahih manin hih mun pen nop ih sakna mun (comfort zone) zong kici thei hi. Israel-te adingin nop a sakna uh mun pen Zion muol tung hi a, Samaria-te adingin Gerazim muol tung ahi hi.\nSepkhietna mun (service zone)\nHih mun pen biakinn hi loin leitung (world) hi a, hingtang kipumpiakna “living sacrifices” ahi ih nuntakna khempeuh tawh biakpiakna ahi hi (all of life is worship). Paul in, “Tua ahih ciangin sanggamte aw, Pasian in eite tam veipi tak hong hehpih ahih manin ama lungkim nading le ama nasep nadingin nomau mahmah a hingtangin Pasian tungah na kipiak nadingun ka hong thum hi” (Rom. 12:1) na ci ngeu ngau hi.\nTua banga hingtang kipiakna pen Lai Siangtho in Pasian biakna man taktak ahi hi na ci pan bek hi. New International Version (NIV) in, “Pasian adingin a san taak le a siangtho biakpiakna hi a, tua pen khalam tawh kisai sepkhiat biakpiakna ahi hi” (holy and acceptable to God, which is your spiritual act of worship) ci hi. New King James Version (NKJV) le New Revised Standard Version (NRSV) in, “a kilawm na biakpiakna uh ahi a, tua pen kha lam biakpiakna ahi hi, (your reasonable service which is your spiritual worship) ci uh hi.\nGentehna-in, a kilawm kha lam nasepna ih cih ciangin ih sumpite pen pawlpi sung nasepna bekah zek loin Samaria mi hoih pa bangin biakinn pualam ahi leitungah huhna a kisam mite tungah zong ih zek ding uh kisam ta hi. Tua ahih manin eite in ih galkap sepna mun, i sangkahna sanginn, ih kumpi nasepna zuminn khempeuh pen biakinn (sanctuary) tawh a kibangin ngaihsun a, biakinn kikhop ciang bekin Pasian a kibia thei hi loin ih omna mun khempeuh pen Pasian’ biakna mun hi ci-a ih ngaisut theih ding uh kisam hi.\nTua hi a, tu-a kipanin Pasian bia dingin biakinn ah va kikhawm ning, ih cih mah bangin Pasian bia dingin sum va zong ning, ahih kei leh zum va kah ning, ci lehang hih pen biakpiakna man taktak ahi kha tawh biakpiakna (spiritual worship) kici thei pan bek ding hi. Ei pawlkhatte in belh biakinn sung, pupit mai ah khut lamin la sa-in awngin a kikhuk keeite bek kha tawh kidim ih sa kha uh hi. Kha tawh kidimna pen gamtat hoihna ahi Kha Siangtho gah gahna (spiritual fruits) hizaw hi (Gal. 5:22-23). Gamtatna om lo pi-a lamna dianna cihte pen Kha Siangtho tawh kidimna lim hi lo a, apkhapna (ecstacy) hi zaw hi. Kha tawh biakpiakna taktak sungah ih pumpi, ih khut ih khe, ih lungsim, ih neisa, ih sum ih pai le ih pilna khempeuh kihel a, hih pen hingtang biakpiakna (living sacrifice) kici ahi hi. Hih bangin hingtang biakpiakna ih nei theih ciang bekin ih biakpiakna pen Pasian mai ah a san taak le a kilawm kha tawh biakpiakna (reasonable, spiritual act of worship) suak thei pan bek ding hi (Rom 12:1).\nPasian in a kilawmsakna a puatham biakpiaknate a san lo lam Amos 5:21-24; Isai 58:6-7; Mat 15:8 cf Isa 29:13 te ah en lehang kician takin kimu thei hi. A taktakin Pasian muhna ah biakinn sunga biakpiakna ih bawl sangin a pualam (leitung) ah sep dinga kilawmte ih sepkhiatna thupisak zaw hi. Biakinn sung sangin a pualam ah Pasian ading sepkhiatna (service) a thupi zawk lam a minthang mahmah church father khat ahi St. John Chrysotom thugenna tungtawnin kithei thei hi. Amah in, “A pualama om inn le lo a nei lo mite lakah Khris ih muh kei-a ahih leh ih biakinn sungah zong ih mu tuan peumah kei ding hi (We shall not find Christ at the altar unless we are also finding him in the homeless outside) na ci giap hi. Tua hi a, Pasian’ deih biakpiakna ih cih in ih nuntakna khempeuh tawh biakpiakna ahi hi (all of life is worship).\nHingtang biakpiakna (Rom 12:1) ngaisun pha leng bang kimu thei hiam cih leh ih sepna khempeuh le i nuntakna khempeuh ah zong biakpiakna a lui lui ih hi gige uh hi. Hih thu tawh kisai-in Pasian mizat minthang pawlkhatte’ thugen ih lungngai ding hi. Martin Luther in, “Bawngnawi suk pa in Pasian’ minthan nadingin suk thei hi (A dairy maid can milk cows to the glory of God) ci hi. William Carey in, “Ka sangmang hihna tawh mite tungah hong tanpa’ thu ka gen ding kul hi. Tua nasep ka sep zawh nadingin khedap a khui bek ka hi hi (My job as missionary is to tell people about the savior. I just cobble shoes to pay my way) na ci a, Jim Guyer, Pastor, Beulah Presbyterian church, Pitsburgh in, “Biakpiak hun man zo ta ahih manin biakpiakna kipan ni” (the service is over, let the worship begin) a cih thute ngaisun lehang biakpiakna pen biakinn sung bekah piak ding hi loin a pualam ah zong kipia thei ahih lam kilang hi.\nTua banah thuciam thak lam mipil pa (New Testament scholar) William Barclay in biakpiakna man taktak tawh kisai-in hih bangin na gen hi: “Biakpiakna man taktak ih cih in biakinn sunga ih sepnate bek hi loin Pasian tungah nisimin ih nuntakna ap a, leitung khempeuh a nungta Pasian’ teenna biakinnpi banga muhna ahi hi” (Real worship is the offering of of everyday life to Him, not something translated in a church, but something which sees the whole world as the temple of the living God).\n3. Hong puahpha thei khami hihna (transformative spirituality)\nTaksa mi (carnal man) hong kicih ding pen kuamah a ut ki-om lo a, khami (spiritual man) hong kicih ding ki-ut ciat pong hi. Khami hihna (spirituality) pen nam nih-in kikhen thei a, Pasien’ thu bek lungngaihna (contemplation) le sepkhietna (action) ahi hi (Mat 5:13-14). Khami hihna tawh kisai-in pawlpite le upna tuamtuamte’ zat dan le pom dan kibang lo hi. Kum zalom khat hunin tapidawte in khami hihna pen Pasien adinga sihna thuakna (martyrdom), zawnna (poverty), zi nei lohna (chastity), limsanna (ectasy) ci-in na ngaisun uhi. Irish minamte in pumpi kidekna (asceticism) pen khami hina-in pom uh a, tua pen (celtic spirituality) kici hi. Roman Catholic pawlpi in sacrament nam (7) a neih uh pen tua tawh kituakin a gamtat uh ciengin tua banga a gamtatna uh pen khami hihna-in sang uh hi.\nSacrament nam sagih te pen mawh phelna, tuisawpna, sathau siangtho nuhna, phongzi suahna, siangtho kitenna, x’mas hanthotna, missa biaknate ahi hi. Tua ahih manin RC pawlpi in Pasian’ tau (altar) pen khami hihna munin ciamteh uh a, pawlpi puahphate (reformers) in khami hihna pen “thungetna le nasepna” (prayer and work) hi ci-in ngaihsun uh hi. Tua ahih manin amaute in biakinn le leitung (sanctuary and world), a siengtho (sacred) le a nin (profane) cih bang khen se lo uh hi. Ecumenical pawlte (a diakdiakin WCC tawh a kizom pawlpite) sungah mi cimawh, mi zawngkhalte tungah lainatna nasep (social work) le mi kinengniemte panpihna (social action) pen khami hihna-in ngaisun uh hi. Pentecostal/Charismatic pawlpite in lawpna, dianna, limsanna (ecstasy), le Pasien tawh kituahkhakna (experience) pen khami hihna-in sang uh hi.\nKum zalom (20) nung lamah a hun le thupiang zui-a khami hihna (contextual spirituality) tampi om a, a diakdiakin Latin America gamte ah tam pen hi. Amaute in zawnna le minam dangte’ netcipna panin suahtak nading a thupi penin ngaisun uh ahih manin zawnna panin suahtakna (liberation from poverty) le mizawngte panpihna (option for the poors) nasep pen khami hihna-in ngaihsun uh hi. Hih bang khami hihnate pen a hun zui-in tapidaw thu-um mite in na zang uh a, a sia zaw a phazaw cih bang om tuon lo hi.\nAhi hangin Pasien’ deih khami taktak i suah nop leh a kilekkim khami hihna (balance spirituality) i nei ding uh kisam hi. Tua pen Pasien thu lunggaihna le sepkhiatna (contemplation and work) ahih kei leh thungetna le nasepna (prayer and work) thuah khawmna hi a, hih bangin ih sep ciang bekin kim le pam le midangte a kikhelsak thei khami hihna (transformative spirituality) a neite ih hi thei pan bek ding uh hi. Tuhun pawlpi khempeuh ah ih kisap bulpi pen sepkhiatna tawh a kilak ih pawlpi, ih khua ih tui le ih kim ih pam a hoih lam tawh a kikhelsak theih khami hihna ahi hi.\n4. Sepkhietna pen thupha-a sanna (blessings in terms of service)\nThupha nam tampite lakah nam (3) i kikum ding uhi. A khatna pen hauhna thupha “blessings for prosperity” ahi hi. A nihna pen thuakna thupha “blessing for sufferings” ahi hi. 2 Cor 12:10 ah, “Kei ka thanem mahmah laitakin a thahat mahmah suak ka hih manin Khris hangin ka thanemna, simmawh ka thuakna, haksatna, bawlsiatna, le lungkhamna ka thuaknate tawh ka lung a kim mahmah hi” ci hi. Job 1:21 sungah, “Ka nu sung panin guaktangin ka suak a, guaktang mahin ka ciah kik ding hi. Topa in hong pia a, Top amah in hong la kik hi. Topa’ min kiphat tahen” na ci hi. A thumna pen sepna thupha “blessings in terms of service” ahi hi (Lk. 1:28. 29; 19:31). A tunga thuphate lakah a khatna pen i deigawh pen hi dingin ka um hi. A nihna le a thumna pen a deih kitam khol lo ding hi. Ahi hangin a khatna sangin a nihna le a thumna pen Pasian in hong diehsak zaw phial ahi tam cih huai hi.\nIh zawn luat manin inn hoih lo hoih nei khat peuh, ahih kei leh motor car neih khat peuh thupha ngah ci-in i ultung gen thei uh hi. Pasian’ deih taktak thuphate lakah a thumna ahi sepkhiatna thupha pen Pasian hong tulmawhna khempeuh ah ih kizat theihna hi a, hih pen thupha lian pen hi zaw dingin ka um hi. Pasian in Jesu suah nadingin nungak siangtho Mary’ naubu (uterus) na tulmawh hi. Mary in zong, “Na gen bangin ka tungah piang tahen,” ci-in phaltakin Jesu gai nadingin a naubu na kawm hi (Lk 1:38). Jerusalem khuapi-ah gualzo-in a pai nadingin Jesu in laano na tulmawh a, (Lk 19:31) paisan pawi a bawl nadingin innkhan hoihte na tulmawh hi (Lk 22:8-13).\nThupha ngah i cihte pen nei le lam le pilna siamna a neite hi loin, ama’ kisapna munte ah Pasien in a tulmawh mite hizaw hi. Tua ahih manin tu-a kipanin ih lungsim puakzia (attitude) ih khek ding uh kisam hi. Bang zahin haksatna ih thuak zongin Pasian ading ahih nak leh ih thuak keikai ding kisam hi. Tua hi a, haksatna khatpeuh ih tuah ciangin Pasian tot bawlin, bang dingin hih bang haksatnate thuak kha sese ka hia! (why me!) ci lo zaw-in, “Ken zong bang dingin amaute bangin thuak lo tuan zenzen ding! (Why me not!) ih cih thei ding uh hizaw hi. Hih pen thupha ngah mite’ kammal zat ahi hi.\nA beisa kum zakhat lai-a kipan tuni dongin ei tapidawte in kha lam bek ih ultungsak uh a, ei tawh a kisai kilkel lo Pasian’ sep dingte ahi mailam thupieng dingte (eschatological events) peuh awlmawh penin ih nei dih zen uh hi. Mi kimkhatte in upmawh thu peuh tawh Jesu hong paikik nading bekbek gen thapai-in kitaklah phial mawk uh hi. Ei thu-um mite in ih sep dingte ih sem kei uh a, ih sep lo ding teng peuh ih sem zanzan uh hi. Pawlkhatte leuleu in Lai Siengtho deihkaihin Matthew 28: 19-20 sunga kigen Sawlpina (The Great Commission) ahi lungdamna thu gen ding sangin hauhna le cidamna thugenna (health and wealth gospel) khawng peuh genna ah a hun uh beisak keei lel mawk uh hi.\nEi tapidaw pawlkhat in ih thupha ngahna pen ei ading bek sa kha-in minamdangte ading ahih lam ih phawk nawn kei mawk uh hi (Piancil 12:1-3). Tua ahih manin thupha ih ngahna uh pen ih hamphatna uh ahi mah bangin midangte tungah Pasian’ khuavak puak nasep zong ih sep phat mahmah ding uh kisam hi. Tua hi a, midangte adinga nuntakna (living for others) pen thupha ngah mite’ nuntak khuasak zia ahih lam phawkin hong tung ding kum zakhat khit (post centenary) ah ang sung hamphat nading bek a lamen tapidawte hi nawn loin midangte in eite tung panin Pasian’ thupha a san thei nadingin thupha a zek sawnte (dispensers of blessings) ahi dingin Pasian in thupha hong pia kim ciat tahen (Piancil 12:1-2). Rev. Dr. Mang Do Thang (Church Pastor, Zo Baptist Church Yangon)\nPrevious: USA, Lincoln pan Pa Zen Mun Mang (Hatlangh, Muizawl) in hongnusia\nNext: Zomi le Pawlpi khantona ~ Rev. Dr. Mang Do Thang


timestamp: atn

url: =Start Over You searched for: Subject Newsletters ✖Remove constraint Subject: Newsletters Subject Neighborhood and Community Associations ✖Remove constraint Subject: Neighborhood and Community Associations Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Subject Clippings ✖Remove constraint Subject: Clippings Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Names The New York State Tenants and Neighbors Coalition ✖Remove constraint Names: The New York State Tenants and Neighbors Coalition


url: =Misiangtho Joseph Cafasso | Radio Veritas Asia\nMisiangtho Joseph Cafasso\nMisiangtho Joseph Cafasso in 1811 kum, Jannuary 15 ni-in, Italy gam ah suak hi. A nulepa te pen lo kho mi ahi uh hi. Amah pen St. Don Bosco tawh ki lawmta in tangvalno te Pasian sapna lamah makaih in tha a pia den khat ahi hi. Tua ban ah minam lungsim leh gamtatna te apuahpha Phungyi khat ahi hi.\nAman sihna dan aki pia mi te tha pia den a hih manin sihna dan thuakna ii khuampi’ (Siampi)ci-in minthang hi. Joseph Cafasso pen 1860 kum, ama kum 49 aphak hunin Turin khua, Kingdom of Sardinia ah si a, 1947 kum, June 22 ni-in Pope Pius XII in misiangtho suahna tangko hi.\nAmah pen thongkia te leh a kiman mi te acing akem misiangtho in ki ciam teh hi. Thongkia mi te asuah tak nading leh bawlsiatna athuak mi te in suahtak na angah nading un Misiangtho Joseph Cafasso beel in thu ngetsak ni.


url: =Tulaai Leitung Thuthang Tuamtuam Updates April 14, 2016 :: ZOMI DAILY\nposted on 15 April 2016 at 7:14 am Lomkholna: Khawmpau, Myanmar, News, World, Zomi\n* • Kawlgam Mandalay khuapi pan nitumna lam tai 84 na kiim pawl MONGZUA khua kiim ah April 13, 2016 ni in 6.9 Magnitude ahaat zinling a, Kawlpi kiim dong lok to bektham lo Gamveng ahi China, India gamte dong lok mang ahihman in China leh India te bang in mipi te innpua ah nawnkhia zihziah uhhi. Kawlgam peen kithuzaakna hamsa, Kumpi gina sana kinei meel nailo ahihman in bangciang tung cih kitel naai tadih lophot a Inn le lo pawlkhat bel siattuak hi.BBC\n* • Akizom mah inJapan gam tawlam6,Kyushu tuikulh tung ah April 14, 2016 ni in 6.4 haat zinling a Inn 16,000 kisia in lampi pawlkhat asiat ban ah 38,000 in mei neilo in mi 46 zato ah kipuak hi. Adang aban bangciang tung cih thu kizaakna omlian naio hi. VOA\n* • China in vompi sahawm a akiim apaam teng aphulphulna mun South China Sea tung ah US leh Philippine gaalkaap te kipawl in Tuilam leh Vanlam tawh kizuih hialhial na abawl laaitak hi ci in US Secretary of Defense Ash Carter in April 14,2016 ni in Manila khuapi pan genkhia hi. Hih peen South China Sea tung ah kileh na anih veina hi a amasa peen Japan te tawh March kha sung in nei uhhi. CNN\n* • US State Department ten April 13, 2016 ni in Sen gam leh gamdang pawlkhat te ah mihing zaleenna atawmzia pulaakkhiatna nei uhhi. Tua thu tawh kisai in Chin na ten April 14,2016 ni in US te leh kawkpah uha, US Palil ten Inn le lo neilo micimawhte athahna, Syria, Afghanistan gam leh Iraq gam te ah mawhna neilo mi alom alom a athahna te, US gamsung ah Politics kimawlna hang a neeksim sumte, Mihing zaleenna palsatna hilo ahihiam? Onggencian uhhen la onggen ciannop kei uhleh lah Leitungbup pi in amau nung mah izuih kuulding ahihman daai lel uhhen ci in leh kawk uh ahihman in US te aimitdeh bangphot tadih uhhi. BBC\n* • South Korea gam kiteelpina April 13, 2016 ni in bawl uha, Upmawh huai hetlo tak in President Park Geun-hye’s Party ahi Saenuri party ten Tutna 300 lakpan 122 bek ngah in alangkhat ahi Minjoo Party of Korea ten 123 tawh zo kiau se uhhi. Mipi te in President Park sum vaai ah muanglo, North tawh akizopdan deihlo ahihman in Saenuri party guallel cin kigen hi.VOA\n* • Tulaai tak peen Kawl te Dawi Pawi-Tuibuahpawi hi a zum kheempeuh kikhak himah leh Kawlgam State Counselor Pi Daw Aung San Suu Kyi in thukin vilvel thukikupding om ci in Meeting khat April 14,2016 ni in sam a bangthu bangla kikumding cih kitheilo himah leh gamvaai thongkia te khah vaaiding hinteh ci in ki ummawh ciat hi.VOA\nPrevious: Nupite’ theih dinga kilawm (2)\nNext: US gamsung khualzinna pawlkhat – 104


url: =Kaphawkpak khuanung thu tawm ~ Lengtong Pauno :: ZOMI DAILY\nposted on 10 May 2018 at 10:00 am Lomkholna: LengtongPauno, Malaysia, News\n2000 July 16 ni in nuailamtawn in, Malaysia, KL katung hi. Tualai in, Dr Mahathi Mohamed PM hi a, Datuk Seri Najib pen Defence Minister ahi hi.\nSabah, Sarawak tawh simin State 11 leh Federal Territory 2 (KL leh Labuan) nei uhi. KL pen Selangor state laizang (atuiciik) ah a om hi. Labuan Island pen Pearl (ပုလဲ) keptangmanpha lakna phualpi ahi hi.\n2004 beikuanlamin BN pupi Mahathi pen aterm beima in anasep tawlnga a, Badawi in PM len hi. Live in hong kikhaha Parliament sunga miteng kap ngeiingaii uhi. Mahathi it mahmah uh ai’ve maw… kaci hi. Tualai in kum 77 pha hi, kici hi.\nTua hunlai in 1980 kumlai KL khuasung TV ah hong kikhah zela, gua, sing, nahteh nahpaa cipeek inn tamlai mawk hi. 2004 ciangciang, lampigei Phone khuamte hoih sitset lai hi. Mahathi khutma khema leh akhuakkhaap in, kum 20 sung bekbek a hizahta khangtosak mawk, hampha sam ei’ maw… pumpheeng minamte… 🙂 Keibel 2005 January khasungin ciah ing. Tuzan… Vote result ka etet leh, kaphawkpakteng hi. Ka lungdam, Munkhai’pa\nNUAM ASA MAHMAH IHIH GIGELAM NANGAWN ATEL LO TE IHI LIANG HI\n*Ikamvangin, nuamkei nuamkei utnawnkeng icici pongmawka, kuama khohloh, kuama nawhkhiat zawhlohte ihi gige hi.\n*Lauhuailua mahmah, vakngamhuai vetkei icici pongmawka, zankim zankhanga zukhamsa a avakvak te ihi gige hi.\n*Topa ei’lamah hongom leh, ei’langah kua hong pangzo ding ici a, zankim zankhanga Topa minphat kikhop zong thukhat cini, minam leh upna kibanglo, veenglepaam kuamah awlmawh neilo, tepeuh ihi gige mawk hi.\n*Igam ilei, ikhua itui (Myanmar)ahzong, tu a i omdan peuhmah tawh i omthei hetkei ding hi. I omnagam kumpite thudik mahmah uhi. Hong khual, hong hehpih mahmah uhi. Thungetsak sakni.\nTate’ adingin, kumkhat khatveita nutepate’ni hi a, nulepa’ adingin bel, atawntung tawntungin, tate’ni, tate’nai ahi hi.\nIpu ipate zong, kumsim, khuadoni zingsang siala, azingmai uh aphiat mah bangua, tulai khangthakte’nzong, kumkhat khatveita, anulepa ciat uh, phawk buangsam uh e. Ka lungdam, Munkhai’pa\nPrevious: Malaysia Election Result: Najib in lel, Dr. Mahathir in Prime Minister semtading\nNext: Malaysia Prime Minister thakdingin Dr. Mahathir kiciamna neitading\nEducation Ministry pan tangkona (MRTV 16 May 2016)\nZAM pan dahpihna ~ Tg. Do Ngaih Gin (kum 34) & Pa Gin Za Tual (kum 38)\nA lamdang Leitung, A kipeipei hizen veh! ~ Khat Thang


url: =The Shanah (Ngei bang ngei or …..) :: ZOMI DAILY\nposted on 20 January 2018 at 10:56 am UTC+9:30 Lomkholna: Biakna, Dimlunzam\nSiapa zan in ong hawh a, “Kum khat acih bang ahia” ci in ongdong hi. “Ni 365” ka ci kik. Sia pa in, “A hi zongin, Hebrews te LST sungah tua sangin tamzaw hi. Kumkhat pen “Shanah” ci uh. Tua sung ah thusim om hi. Hih kammal pen numbat 2 tawh ki mematna om hi. “Kawi ci dan in maw sia.”\nShanah pen nihna (the second) cihnopna zong hi. A hi kik kik (repetition) a hih kei leh a kibang nih (duplicate) zong ci thei. Kum i cih ngeina te pen a piangngeisa teng mah ong pai kik kik hi. Tuk, khal cih khua hun te e. Sing teh kia, singno hing, paak te puLh, si in suak cih teng a ki lumletlet aive.\nI sepngei teng mah ki zui kik a hih leh tu a ong tung ding kumthak ah bang ong ci ding naci a?\n“Tu a dan a hihleh i ngei teng mah in ngei ngei lodia maw?\nSiapa in, “I theih ding khat om! Shanah in khiatna nih nei hi. A ngei bang mah cih bek hi lo” ki khel” cih khiatna zong nei zel ei.”\nSia aw thua bang in ki lehbulh khiatna nei kammal om zawzen maw?\nLeitung ngeina pen a hi ngei bang mah hi den ding a Pasian dan a hih leh ‘thaksuak” ki khel’ cih te ai ve. Pasian thei ingh ci napi ki khel lo cih peuh mah om thei lo. A ma deihna in i ngei bang den ding deih lo ki thak pat, kalthak suah leh a lui na te pan in suakta ding deih hi.\nTua bang in athak nuntakna na deih leh leitung ngeina te tel kei zaw in la Pasian pianngeikan nuntakna te tel zaw le teh. Hih a lui na te i gal ah om Pa deihna tel zaw in. LST ah a kigelhsa mah bang in,’A mah in nate athak in a bawl zo hi’ a ci hi. A ma deihna nuntakna thak ah ki hong in’.\nMission: zongsat hoihlo, ngeina hoilo, a lui nuntakna pan in kal suan khia in. Na sep na bawl ngei nai loh khat ong sem dih in. Kha Siangtho tawh nuntakna thak ah ong kalsuan in.\nIsaiah 43:19; Romans 6:4 2Cor 5:17\nCahn Day 3, The Shanah\nPrevious: ZAM :: UNHCR Meeting tawh kisai zaksakna\nNext: Sehkholhsa mite sapna, diktansakna, leh pahtawina (Rom 8:30)


url: =Japan te e naupang pattah zia :: ZOMI DAILY\nposted on 14 October 2014 at 5:02 pm Lomkholna: News, Zomi\nJapan gam pen i theihsa mahmah in gam leh minam itna anei phadiak a leitung tangthu ah a ki ciamteh gam khat a hihi. Hi danin gam leh mi nam a it theih nangun kamtawh gen lai hawm cih niang hilo in aneu tungvua kipan alungsim uhah khengsak ngiat uhhi. Sia/siamah te in napang no te tawh hunnuam lazel in pakhoih te, mualhoih te,luihoih te, mun hoih\ntuamtuam et pih kawikawi in naupang teng lungdam sak, ki pak sak mahmah uhhi.\nNau pangteng in nop asak mahmah laitak in sia/siamah ten naupang te thudong in nop nasa uh hia? Naupang teng in dawng in noplua ci in awng ziahziah uhhi. Sia/siamah ten dong leuleu in midang,gamdang mi te hongpai in hong lei nung or hong sutsawm le uh no bangcih ding? Naupang ten ko saili khawng taw kapding,ciangkhawng tawh sat gawp dingin hawlkhia ding ci lamlam uhhi.\nHi danin aneu tungvua kipan alungsim sung vuah gam it na khengsak mahmah mawk uh hi. Ei zomi te zong sunday school pawi,mucu pawi, naupang te tawh pawi i nei ciang in hi dan in gam leh minam hong it hong vei theih nangun pantah zong leng i pu i pa gam gullu mual,lennu pa, thangmual leh i gam i lei ngiat i kem zoding ding.\nLailek- Pau Khan Thang,Bangalore, India\nSource- sia Sein Win\nPrevious: FGA Tulsa kum (7) cinpawi ki bawl\nNext: Thuthak Tomkimcing 14 Oct 2014


url: =Kumpi Masate 3 | Siantongluan.net\nKumpi Masate 3\nKumpi Masate 3 |\nSolomon in Egypt kumpipa Faro tawh numei-a kizopna bawl hi. Amah in Faro tanu la a, ama inn leh Topa biakinn leh Jerusalem kimkota kulhpi a lam a zawh mateng David khuapi sungah tuanu paipihin omsak hi.\nAhi zongin Topa}-a dingin biakinn kilam nailo ahih manin mite in mualtunga biaknate-ah biakna pia uh hi.\nSolomon in Topa itin, a pa David thukhamte zui hi. Ahi zongin amah in mualtunga biaknate-ah biakna pia-in paknamtui hal hi.\nTua ciangin biakna a pia dingin Gibeon-ah kumpipa pai hi; bang hang hiam cih leh mualtunga biakna mun a lian pen ahi hi. Solomon in tua biakna tau tungah meihal biakna tam veipi tak a piaknasa mun ahi hi.\nGibeon-ah zanin mang sungah Solomon tungah Topa kilang hi. Pasian in, "Nang kong piak ding hong gen in," a ci hi.\nSolomon in, "Na nasem ka pa David tungah a lian itna kip na lak hi. Bang hang hiam cih leh cihtakna, thumanna tawh nangma mai-ah gamta-in, nangma tungah lungsim thutang hi. Nangmah in ama-a dingin hih a lian itna kip koihsakin, tuni-in ama tokhom tungah a tu ding tapa khat na pia hi.\nTu-in, Topa ka Pasian aw, kei pen naupangno khat hinapi-in ka pa David munah kumpi-in na nasempa nong koih hi. Bangci gamtatin bangci nasep ding cih ka theih khat zong omlo hi.\nA lian, a phazah a kisim zolo, a tamna a kiseh theilo, nangmah in na teelsa na mite lakah na nasempa om hi.\nTua ahih ciangin keimah in a sia leh a pha ka theihtheihna dingin na mite ukna ding thu theihtelna lungsim na nasempa hong pia in. Bang hang hiam cih leh hih a lian a tam na mite kua in ukzo ding ahi hiam?" a ci hi.\nSolomon thungetna in Topa lungkimsak hi.\nPasian in ama kiangah, "Nangmah in hih thu hong ngenin, nangma-a dingin khansauna ahi a, hauhna ahi a, na galte thahzawhna ding ahi zongin hong ngenloin, a man thu na theihna dingin nang-a dingin thu theihtelna hong ngen na hih manin,\nen in, nangma hong ngetna bangin kong pia ding hi. En in, nangma hun ma-in nang tawh a kibang a omlohna ding leh nangma khitah zong nang tawh a kibang hong khanlohna dingin pilna leh theihna lungsim kong pia ding hi.\nNangma hunsung tawntung kumpi dang nang tawh a kiteh theihlohna dingin nangma hong ngetloh hauhna leh pahtawina zong nang kong pia ding hi.\nNa pa David in a tot bangin nangmah in ka lampite tawnin, ka thukhamte leh ka thupiaknate na zuih nak leh na khan ka sausak ding hi," a ci hi.\nTua ciangin Solomon khanglo a, hih pen a mang na hi hi. Tua ciangin Jerusalem-ah amah pai a, Topa Thuciamna Singkuang mai-ah amah dingin meihal biaknate leh thunuama biaknate pia-in, a nasemte khempeuh-a dingin pawi khat a kham hi.\nTua ciangin kumpipa kiangah numei paktat nih hong pai-in a mai-ah ding uh hi.\nA numei khat in, "Aw, ka topa aw, hih numei leh kei, inn khat sungah ka omkhawm uh hi; amah zong inn-ah a om sungin keimah in ta khat ka nei hi.\nKa ta neih khit ni thum ni ciangin hih numei in zong ta hong nei hi. Ko gel bek a om ka hi uh a, kote tawh inn sungah kuamah dang omlo hi.\nAmah in delhphahkha ahih manin zanin hih numei tapa a si hi.\nTua ciangin zankim laitakin amah tho-in, na nasemnu ka ihmut laitakin ka kiang panin ka tapa la-in ama ang-ah koih a, ama tapa si kei ang-ah hong koih hi.\nZingsangin ka ta nawi a pia dingin ka thawh ciangin, a sisa na hi hi. Ahih hangin limtakin ka et ciangin, amah pen keima sung pana suak ta na hilo hi," a ci hi.\nAhih hangin a numei dang khat in, "Hilo hi; a hing naupang keima-a hi a, a si naupang nangma-a ahi hi," a ci hi. Tua ciangin a masanu in, "Hilo hi; a si naupang nangma-a hi a, a hing naupang keima-a ahi hi," a ci hi. Tua bangin kumpipa mai-ah amaute gel in thu gen tuak uh hi.\nTua ciangin kumpipa in, "Khat in, A nungta pen keima tapa hi a, nangma tapa si hi, ci hi. Tua ciangin adang khat in, Hilo hi; nangma tapa si a, keima tapa a hing pen ahi hi, ci hi," a ci hi.\nTua ciangin kumpipa in, "Namsau khat hong la un," a ci hi. Tua ahih ciangin kumpipa mai-ah namsau khat hong kipaipih hi.\nTua ciangin kumpipa in, "A nungta naupang khen nih suah un la, khat tungah alang pia-in, adang khat tungah alang pia un," a ci hi.\nTua ciangin a tapa a nungta numei in a lungsimah a tapa khasiat ahih manin kumpipa kiangah, "Aw ka topa aw, a nungta naupang amah piazaw in; bangbang hita leh amah that kei in," a ci hi. Ahih hangin a khat in, "Hih pen kei ka hi a, amah in ahi zongin tang theilo ding hi; hong hawmsak un," a ci hi.\nTua ciangin kumpipa in dawngin, "A masa numei tungah naupang hing pia un; bangbang hita leh that kei un; amah pen a nu ahi hi," a ci hi.\nTua ciangin Israel mi khempeuh in kumpipa piak thukhenna za uh hi. Thutang a sem dingin ama tungah Pasian in pilna pia hi, ci-in phawk uh ahih manin amaute in kumpipa lamdangsa-in a om uh hi.\nTedim Lai Siangtho / Laibu: Kumpi Masate 3


url: =US gamsung aom pawlpi khempeuh laikhakna ~ Dr. Thang Za Pau :: ZOMI DAILY\nposted on 18 October 2018 at 2:37 pm Lomkholna: News, Zomi\nUS Gam sung aa om Zomi Pawlpi khempeuh Topa Pasian min tawh kong hopih hi. Ih Topa Pasian in a ma min a thangsak pawlpi hong suaksak den tahen! Amen.\nHih kong gen ding thu na sim ma in,. lungsim thungetna minute khat sung na nei in la – tua khitciangin na sim pan in….\nLeitungah biakna tuamtuam a om mah bangin, ki pawlna tuamtuam zong hong om pah hi.. Hih kipawlna tuamtuam sungpan in Pasian thu- Lai Siangtho bulphuh in ki pawlna a om mah bangin, Lai Siangtho bulphuh khol-lo in, nop sak theihtheihna leh gual zawh theihtheihna bek tawh a kalsuan zong ki om kawikawi hi….\nTua te sung pan in Conservative upna leh liberal upna cih thu bulpi -2- na om hi..\nConservative ten – Lai Siangtho cih bang bang zuih ding na cih upna\nLiberal ten – a hun zui-in, a mun zui-in ki khel thei cih upna (Lai Siangtho bulphuh lo zaw uh hi)\nIh omna USA gam sungah Southern Baptist Convention (SBC) le American Baptist Churches(ABC) cih ki pawlna lianpi -2- a om lak ah SBC te pen conservative mah mah uh aa, Lai Siangtho bulphuh mah mah uh hi….A mau sungah Numei ordination ngah zong om lo pah uh hi.\nTua a hih manin ei Zomi pawlpi ten zong – ngaihsut huai ka sa mah mah hi…\nLai Siangtho cih bang zui ding maw?………\nA hun zui aa ki khelna, nop sak theih theihna, mipi a tam zaw thu kimna ci zaw ding maw?…… cih ngaih sutna kong pia nuam hi. Ahun nunnung sungah ki om ta a hih man-in Zomi pawlpi a kua mahpeuh in Lai Siangtho ci zaw ding maw?….A tam zaw thu kimna ci zaw ding?…cih ngaihsut huai hi…..\nTua a hih manin SBC te tawh khut ki len in Pasian kammal Lai Siangtho bang in kalsuan nuam ung a ci Pawlpi ih om leh ki pawl khawm in Pasian na sem khawm leng cih hong zasak ing…. SBC te khut nuai ah om in Association pan Convention cin na dong in Zomi min tawh ki zom to thei ding cih hong phawk sak ing….\nA tel zaw aa a thei nuam te’n a nuai aa phone tawh ki hopih thei hi……\nUSA Gam sung aa om Tuiphum ki pawlna teng\nConvention Estd. Member Church Record Year\nSouthern Baptist Convention 1845 16,053,000 42,334 2001\nNational Baptist Convention 1895 8,500,000 33,000 1999\nNational Baptist Convention of America 1915 3,106,000 12,336 1999\nProgressive National Baptist Convention 1961 2,500,000 1,800 1999\nAmerican Baptist Churches 1907 1,456,000 5,802 1999\nBaptist Bible Fellowship International 1950 1,406,000 1990\nNational Missionary Baptist Convention 1988 400,000 300 1999\nAmerican Baptist Association 1924 250,000 1,700 1990\nNational Association of Free Will Baptist 1935 235,000 1990\nBaptist Missionary Association 1950 228,000 1990\nConservative Baptist Association of America 1948 200,000 1990\nTopa leenggah huanah na sem a hi;\nRev. D Thang Za Pau\nPrevious: Zomi State ~ Cin Lian Khai\nNext: A kitamzaan lungtang ~ Dong Mung


url: =Pa leh Ta ~ Sia Ngul Za Tung :: ZOMI DAILY\nposted on 17 March 2020 at 10:09 pm Lomkholna: Article\nAmerica gam Brooklyn khua, mawtaw kipaitheh ziahziah na lamkabom khat ah, puteek khat lam a kantan laitak in sibup in tuk hi. Agei apam pan a mu te’n zong delhhuan pah uh a zato ah zasak hi. Zato mawtaw khat hong tungpah lian a, anai penpen King County zato ah puakpah uh hi.\nEmergency a nasem siavuan, siamah te’n zong thakhatthu in bawlpah uh hi. Ahizong in putekpa pen alungtang na hi a, nasia mahmah khinzo in, azingciang khua avaknawn tam maw cih ngaihsun uh hi.\nPutek pa’n khatveivei khua a phawk ciangin ‘kata hong sapsak un’ ci niloh hi. Siavuan siamah te’n zong putekpa hehpihhuai samahmah uh a, a sihma in ata musak nuamlua uh hi. Putekpa’ puan-ip sung a zon leh laikhak khat mu uh hi. Tua lai a et ciangin ata’ min leh galkap khat ahihlam thei uh hi. Tua laitak in Carolina ah om cih zong thei uh hi.\nSiavuan pa in Red Cross zumpi ah athuteng zasak hi. Tua pa’n Carolina ah kizasak leuleu a, atapa a manlang in a paina ding ngenh hi. Carolina pa’n Red Cross officer khat mawtaw tawh galkap len’ ah ki paisakpah vingveng hi. Kamphatna in tua galkappa mupah hi. A bute’ kiangah athuteng gen in, galkappa paipih a, vanleng tawh putekpa’ omna ah ki puakpah hi.\nTua ahih manin galkappa pen khuamial hun in zato hong tung hi. Duty kia siamahnu in galkappa tutphah khat pia in putekpa gei ah tusak hi. Tua khit ciangin siamahnu in damtak in putekpa phawng hi. “Pu aw, hi’ah na tapa hong tungta, en dih aw” Siamahnu in damtak in phawng napi, putekpa pen gimlua ahih manin khuaphawk tuak mello hi.\n“Nata hong tungta, pu aw”, siamahnu in a sapsap ciangin putekpa’ mit damtak in hong hak diamdiam hi. Galkappuan silh tangval khat a muh ciangin, putekpa zong akhut langkhat khak hi. Tangvalpa in zong akhut khak a damtak in len hi. Putekpa’ khut alet ciangin tangvalpa i apa a itna ‘dat’te a khuttung tawn in a luang tawh kibang lua hi ci-in saimahnu in ngaihsun a, lungkim mahmah hi.\nAta’ khut alet ciangin lungkim’ tuak mahmah a, putekpa sibup in khuaphawk nawnlo leuleu hi. Tangvalpa in ahih leh putekpa’ khut damtak in len gige veve hi.\nKhua zan mahmah ta a, siamahnu in tawmvei pusuak in tawlnga ve a cih hangin, tangvalpa utlo a, putekpa’ geimah ah om niloh in acing’ hi.\nZato ah zan in cina cin’ a theingei te’n bangzah in ki cim’ cih theitek ding hi. Khuazan tektek leh ki cim’ semsem hi. Ahi zongin tangvalpa ahih leh apa, putekpa’ gei pan pialkhia lo in cing’ gige hi.\nZa’ duh mahmah khat hi napi, zato atun’ a kipan zialkhat zong tep lo in, putekpa khua aphawksun ciangin a lungnopna ding thu genpih a, a hopih lam’ siamahnu in mu hi. ‘Aw, hi galkappa nak thupi, apa it taktaksam ei’ ci-in a lungsim sungah phat mahmah hi. Tua bangteng tawh hun beibei a, zingsang khuavak milmial hun in putekpa si ta hi.\nTua ciangin galkappa zong apa’ khut alet gige te lupna tungah damtak in koihsuk in, pusuak ding thu siamahnu kiangah ngenh hi. Siamahnu in misi a bawl laitak in tangvalpa in zakhat hal in a tep hi. Siamahnu in misithu telephone tawh a gen khit ciangin, galkappa hehnem in hopih hi. Ahih hangin galkappa’ thu dotkik a zak ciangin siamahnu in lamdangsa lua hi.\n“Siamah, hih putekpa kua a hia? Koi pan a?” “Ha! Napa hilo maw?” Siamahnu’ thudotna tangvalpa in a lu peisan hi. “Hi kei, kapa hi kei, zong’ mu ngei het ke’ng” “Tua ahih leh zato nong tun teh bangdia genpah lo?”\n“Aw, hong gen leng, hici dan hi. Red Cross officer pa’n hong sap teh, kei zong kapa si dekdek ahih leh ci a, ka zuih hiven, zato ka tun teh kapa ahih lohlam thei. Hong kisam khial cih zong phawk, amah lah si dekdek ta, ata munuam mahmah cih ka ngaihsut ciang hehpih huaisa lua. Gim mahmah ahih teh ata ka hih leh hihloh zong theilo ding a, ata lah a om theilo hikhin ci leng, kei ma’n a cing’ himai ingh. Ka upmawh mah bang in, putekpa’ ata mah hongsa a, a lungnuam pah sa ingh. Tua hang a kei zong a bei a tawp dong a hanciam vet hi’ng”\nLamdangsa lua in siamahnu pau theilo in a om laitak in tangvalpa apualam ah paikhia ta hi. Tua khit ni nih, putekpa a vuilap in ata taktak hong tung hi.\nPutekpa’ ta leh zanthapai’ a cing’ tangvalpa, amin uh kibang a, a omna uh zong kibang citciat hi. A galkap nambat bek ki lamdang hi. Red Cross officer pa in nawhsatak in amin a gen ziau ciangin, galkapbu pa in a min kibatpih pa na sapsak kha na hi mawk hi.\nAhizongh in ata takatak ahi lo tangvalpa in putekpa’ laitah dong ata taktak bangin na cing’ na uap hi.\nKi itna, ki hehpihnate bei semsem hi i cih tuhun in, hih galkap tangvalpa banga itna hehpihna a nei mikhat i muhkhak zenzen pen, lungdamhuai mahmah hi ci-in siamahnu leh zato nasemte in gengen uh hi. Sia Ngul Za Tung (RD pan Roy Popkin i ’Night Watch’. NZT)\nPrevious: Nuntakna lukhu vs Covid-19 ~ Sian Kop Lian\nNext: COVID-19 ~ Nicholas Pau


url: =Daw Aung San Suh Kyi EU gam khualzin Kipan ta - TUNGZANG NEWS\nDaw Aung San Suh Kyi EU gam khualzin Kipan ta\nKawlgam Democrecy makaipi Daw Aung San Suh Kyi pen abeisa kum 24 sung tawntung gampua apusuahlohna pan amasa penpen nung May 2012 kha sung Thailand zinkhiat khit ciangin, a geelna om sa bangin a nihvei khualzinna ding June 13,2012 (Wednesday) zingsang lam (9:45 AM) hunin Thai Airway (TG) vanleng tawh Kawlgam pan Europe gam sung Switzerland, Norway, England, Ireland le France gamte ah khualzin dingin kuankhia taktak ta cih kiza hi.\nYangon khuapi pan amasa pen a hawhna ding pen Switzerland gam Geneva khuapi International Labour Oganization (ILO) Conference ah thugenna nei ding hi.June 15,2012 ni-in Swiss te Parliament ah vapai ding a, tua lai pan in Norway gam Oslo khuapi pai suak ding hi. June 16,2012 ni zingsang lamin Oslo khuapi Town Hall a kibawl ding abeisa 1991 kum lai a kipiasa ahi Nobel Peace Prize pahtawina pen a mahmah tungah piakna kinei kik dinga, tua pawipi hun bawlna sungah thugenna nasiatak nei ding hi. Norway gamah Daw ASSK paina ding vai tawh kisai Newspaper le TV le Media khempeuh ah nisim in kisuaksak zihziah den cih thu Tongsan Pu in gen hi.\nJune 16,2012 nitak lam ciangin Oslo khuapi Town Hall mahah Norway mipite tungah thugenna nei kik dinga, tua lai ah Norway gam a om Kawlgam mite khempeuh in muakna le holimpihna nei ding uh hi. June 17,2012 ni Norway gam Foreign Minister pa le gamuk Kumpi Uliante tawh kimutuahna (Meeting) aneih khit ciangin Norway gam khuapi nihna ahi Bergen khuapi ah paisuak lai dinga, tua laiah zong leitungbup mi thupite pahtawina ahi Dafto Human Rights Award zong Daw ASSK kipia ding hi. Bergen khuapi ah Norway gam a om Zomite in ZNC min tawh vaidawnna nasiatak nei ding uh a, Zomi nampuan letsong pia in, kimuhpihna zong nei ding geelna nei cih thu kiza hi.\nJune 18,2012 ni-in Norway gam pan Ireland gam Dublin khuapi pai suak dinga,tua ni nitak lamin Dublin khuapi ah leitung gam tampi kipawlna Amnesty International groupte in Ambassador of Conscience pahtawina khat Daw ASSK tungah pia ding hi. Tua banah leitung music lam le lasiam (Singer),minthang mahmah ahi Mr.Bono le a music group te tawh muakna le pahtawina hunpi khat neihpih ding cih kiza hi.\nJune 18,2012 ni mahin Dublin khuapi pan London khuapi ah zinsuak dinga, June 19,2012 ni ciangin, amah Kum 67 cinna suahni (Birth day) pawi pen atate le innkuanpihte tawh nasiatak bawlkhawm ding ci hi. June 26,2012 ni ciang dong England gam sungah om ding hi. June 20,2012 ni Oxford University pan akipia ding Ph.D (Professor Degree) kipia leuleu dinga, tua lai ah amahmah in sang ding hi. June 21,2012 ni ciangin ,British Parliament i Upper & Lower Parliament kigawmna khawmpi ah thugenna nei ding hi. June 26,2012 ni ciangin France te Kumpi thak Mr.Francois Hollande i sapna tawh London khuapi pan Paris khuapi pai leuleu dinga, France gam pan June 29,2012 ni-in Kawlgam ciahkik dinga, June 30,2012 ni ciangin Yangon khuapi tung kik ding cih kiza hi.\nSource : VOA,News\nTranslated : Pa Kham Khan Suan ( Tongsan Translator )


url: =Thu, Jun 04, 2020 | Updated 04.18 PM IST\nHow to download and use government's official coronavirus tracking app Aarogya Setu To combat the coronavirus epidemic, the government of India has launched a new app. Called Aarogya Setu, the all-new corona tracking app warns users if they have crossed paths with any coronavirus infected people recently. Here's how to download and use the app.


url: =SpiceJet (Airlines) Airport Office in Aizawl, Mizoram - Airlines-Airports\nHome » SpiceJet (Airlines) Airport Office in Aizawl, Mizoram\nSpiceJet (Airlines) Airport Office in Aizawl, Mizoram\nin SpiceJet Airlines tagged baggage allowance / mizoram by\nSpiceJet Airlines Aizawl, Mizoram Address:\nAizawl -796421 Mizoram\nReservations (24/7)+91 987 180 3333+91 965 400 3336\nAttractions in Mizoram:\nIs there any problem / complaint with reaching the SpiceJet Airlines Aizawl, Mizoram Address or Phone number? Please report any issues using the below comment form.\nRate your experience with the SpiceJet Airlines Aizawl, Mizoram: (click on the stars below)\n← SpiceJet (Airlines) Airport Office in Mumbai, Maharashtra\nSpiceJet (Airlines) Airport Office in Goa, Goa →


url: =LESSON 12 MARCH 18 – 24 KHA SIANGTHO’ NASEP ~ MUC\nLESSON 12 MARCH 18 – 24 KHA SIANGTHO’ NASEP\nAdmin 11:13:00 AM Articles, Sabbath School Lesson\nTU KAAL SUNG SIM DING: John 16: 8 – 11; Rom. 5:10; Heb. 4: 15, 16; 1Pet. 5:8, 9; 1John 5: 12, 13; Late 31: 24.\nKAMNGAH: Kha Siangtho’ huhna tawh note’ lametna a khan semsem theih nadingin, lametna a hong pia thei Pasian in, amah na upna uh hangin lungdamna le nopsakna tawh note hong kidimsak tahen.” Romans 15: 13.\nJesuh in Pa Pasian kiang ciah ding thu a nungzuite hilh hi. Amah a pai khiat khit ciangin Kha Siangtho hong pai ding hi, ci-in kamciam hi. “Ahi zongin keima tangin a hong sawl ding Huhpa Kha Siangtho a hong tun ciangin note tungah thu khempeuh hong hilh ding a, note tungah ka hong gensa thu khempeuh zong hong phawksakkik ding hi” ci-in genkhol hi (John 14: 26).\nJesuh in Kha Siangtho pen “paracletos” ci-in pulaak a, “Huhpa,” “ Hehneppa” eite a adingin “ Palai” ci-in hong hilh hi. Tua banah Kha Siangtho in mawhna thu, thuman thu le thukhenna thu hong laktel ding hi, ci-in hong hilh hi (John 16:8).\nTu kaal sung thusin ding thu in: Kha Siangtho’ nasep thunihte – hotkhiatna ah lungmuanna le vangliatna tawh kidim lametna in Khrih nungzui hong suaksak hi, cih thu ahi hi.\nI MAWHNA KIPHAWK\nJohn 16: 8, 9 sim in. Kha Siangtho in i nunna ah bang sem hiam? Bang hangin tua nasep in thupi hiam? ___________________________________________________________\nJesuh in Kha Siangtho a pulaakna ah ‘paraclete’ cih kammal zang hi. A khiatna in ‘huhpa’ ‘hehneppa’ ‘palaai’ cihna hi. Kha Siangtho in mawhna hong theisak hi. Ahi zongin hong mawhsak, thu hong khen lo hi. Mawhsak dingin Jesuh in Kha Siangtho a sawl hi lo hi. Ahi zongin hehpihna kitangsaplam hong theisak dingin hong sawl hi. Hong hehnempa in hong huhpa hi. Thu-um Khristian tampi in mi huh ding sangin mite mawhna pulaak nuam kisa zaw hi. Jesuh in mite mawhna a pulaak dingin ei hong sawl lo hi. Ei mahmah zong mawhna tawh kidim i hih manin mite mawhna pulaak ding hi lo hi.\nRomans 2: 1; Matt. 7: 3 sim in. Bang hong hilh uh hiam?\nEite in Ama teci i hi hi. Mawh zong, mawh kawk dingin a hong sap i hi kei hi. A vanglian hotkhiatna teci dingin a hong sap i hi hi. Mi khat ii mawhna pulaakin, a kisik sak ding i hi kei hi. Hih in Kha Siangtho’ nasep hi. Hehnempa in bang in mawhna hi, cih hong theisak hi (John 16: 8). Jesuh tungah a ki-ap lo mi in mawhna, mawhna a siatzia theithei lo hi.\nKha Siangtho in mawhna kici khempeuh hong pholaak ding hi, cihna hi lo hi. Khrih uplohna in mawhna khempeuh kipatna hi. Kha Siangtho in Khrih hong umsak hi (John 16:9). Pasian tawh kigamlatna, Ama kiang panin taikhiatna, a hong hotkhiatna nialna cihte in gamtat zia le tong hoihlohna, ginatlohna cihte sangin siahuai zaw hi.\nSiatna khempeuh bulpi in mawhna le maizumna pan hong honkhia Jesuh uplohna hi. Jesuh uplohna in ei le ei kiliatsakna hi-in, Pasian’ kammal um lo dinmun hong tun ding hi. Kha Siangtho bek in mihing lungsim kongkhak hong thei hi. Tua in kisikna lampi hi. Eite tangin a hong si Jesuh bek in hong hon hi.\nEIT KISAP DIKNA\nKha Siangtho in mawhna thu hong lak banah dikna thu zong hong hilh hi (John 16:8). Mawhna a thei lo mi in dikna thu zong thei lo ding hi. Nihvei a suak lo mi in a kimu thei gamtatna tawh lungkim hi. Tua bang mi in Pasian’dikna sangin ama dikna thupi sa zaw hi. Amau gamtatna, thukham zuihna tawh dikna ngah dingin kilamen uh hi. Ahi zongin gamtatna, thukham zuihna in Pasian mai-ah hong diksak thei lo hi.\nMihing gamtat hoihna, dikna khempeuh puansia tawh kibang hi (Isa. 64: 6). Mihing hoihna, dikna khempeuh in siatna tawh kidim hi. Ahi zongin Jesuh’ dikna in eite aa dingin kicing hi. Khrih’ dikna in thukham hong kalh khempeuh kicingsak hi. Jesuh’ dikna bek mah Pasian in santhamcingsa hi. Khrih sungah upna tawh tua dikna i ngah hi.\nRomans 5: 10; Heb. 4: 15, 16 sim in. Koi bangin eite’ dikna in vantung Pa Pasian mai-ah Khrih’ tatkhiat nasep tawh kizom hiam?\nJesuh in ama nunzia tawh Thukham’ kalh dikna kicingsak hi. Amah eite tangin hong si hi. Amah a thatte in a nial uh hangin vantung Pa Pasian in Amah na sang hi. Pa Pasian in Jesuh’ nunzia le a sepna Khrih a thawhkiksakna tawh pulaak hi. Tu-in Jesuh in eite’ palaai sem dingin nungta hi (Heb. 4: 15, 16). A hong kihotkhiatna dingin a kisam dikna eite in nei lo i hih manin eite tangin a hong sihna siksanin Ama dikna hong pia hi. Tua hi-in eite in nuntak tawntung ngah i hi hi. Tua hi-in eite i nungta ding hi. Bang hang hiam cihleh i sungah Amah hong nungta hi. “Tuhuna ka nuntakna zia pen kei hang hi nawn loin ka sungah a hong om Khrih hang ahi hi. Tua hi a, keimah hong itin, keima a’dingin a nuntakna a hong pia Pasian’ Tapa ka muanna tawh tu laitakin a nungta ka hi hi” (Gal. 2: 20). I sungah Khrih hong om ciangin Kha Siangtho tawh a nungta i hi hi (Rom. 8:\n4); Kha Siangtho vangliatna tawh nunna thak tawh a nungta i hi hi (Gal. 3: 2 -5; 5: 16, 18 tawh enkak in) Pa Pasian tawh mangkhawm dingin Jesuh a lato Kha Siangtho’ vangliatna in eite tawh hong omkhawm hi. Nungzuite in Kha Siangtho vangliatna tawh kidim uh a, Khrih nun bangin nungta uh hi.\nGamtatna tawh dikna ngah ding na hanciam ciangin siatna tawh nungta na hihlam na kiphawk kha ngei hiam? Khrih’ dikna na kitangsapzia hong phawksak hiam?\nMAWH THUKHEN OM HI CIH UPNA\nJohn 16: 8, 11 sim in. Jesuh in bang thukhen pulaak hiam? Bang hangin hih thukhen in lungdamna hi thei hiam?\nKha Siangtho in mawhna thukhenna thu hong theisak hi. Mi tampi in thukhenna tawh kisai telkhial uh hi. Hih thuman panin mi tampi in lampial uh hi. Mawhna le dikna thu kikupnate ah Khrih thu-um mi tampi in lau-na tawh mawhna kisik ding bulphuh uh hi. Lau-na tawh thu upna in Pasian deihna tawh kituak lo hi. Kihtakhuai thukhenna in hong ngak gige den hi, cih thu in mite patau-sak den hi. Ahi zongin Jesuh in thukhenna thu a gen ciangin tua bang hi lo hi (John 16: 11). A hong pai ding a lauhuai thukhenna a gen hi lo-in, Calvary tungah Satan in thukhen thuak khin ahih manin lungdamhuai thu a pulaak hi zaw hi. Tu-in Satan in tua thukhenna ngak hi. Thukhenna om ding hi. Tu-in ahih leh Satan in tua thukhenna nuai-ah nungta hi (John 12: 31).\n1Pet. 5: 8, 9 sim in. Koi bangin Peter in Satan pulaak hiam? Koi bangin Satan nial ding i hiam?\nSatan in hun tawmno a neihlam phawk hi. Tu-in a nuntak lai hangin Satan in Calvary ah a guallelh thei hi.Tua hangin heh mahmah hi. Mi a ngah zawh zahzah ngah dingin nasem hi. Ahi zongin Satan in guallel khin hi. Jesuh in gualzo khin hi. Jesuh’ sisan in mawhna sung pan hong suakta sak hi.\nLeitung Galpi Nih lai-in Nazi galkapte in France zogawp uh a, June 6, 1944 kumin Hitler in gal lel hi.D-Day le VE-Day kikal kha 11 sung nasia takpi kido-na hangin mi tampi in sihlawh hi. May 8, 1945 ciangin Europe ah gal bei hi. Gal zawh nadingin nuntakna tampi bei hi. Satan in a guallelhlam phawk hi. Ahi zongin tu dongin Pasian mite do teitei, a hihtheih zah sit lo-in thu-um mite susia hi. Pilvang, kigingsa-in om ding kisam hi. Lunghimawhna khempeuh Jesuh ap in. Aman hong lunghimawh tawntung hi (1Pet. 5: 7, 8)\nBang hangin thukhenna in lungdamna thu hi thei hiam? Thukhenna ah kua in hong lungmuangsak hiam? Koi bangin thukhenna in lauhuai thu hi lo-in lungdamna thu hi, ci-in pulaak ding na hiam?\nHOTKHIATNA HANGIN LUNGMUANNA\n1John 5: 12, 13; Rom. 8: 15- 17; 2Kor. 5:5 sim in. Honpa-in Khrih i sang a kipan bang hangin nuntak tawntungna sungah khamuanna nei thei i hiam? Bang siksan i hiam?\nKha Siangtho in Jesuh kiang eite hong tunpih hi. Ei tangin hong si hi. Tua hangin Pasian tawh kizop thei i hi hi. Jesuh hong piak mawhmaina in Pasian’ tate dingin nunna thak hong neisak hi. Tu-in mawhnei eite in Pasian’ galte i hi nawn kei hi (Rom. 5: 10). Bang hang hiam cihleh eite in Kha Siangtho tawh i nungta hi (Rom. 8: 4). Kha Siangtho tawh kipawl thute i ngaihsun hi( Rom. 8: 5). Kha Siangtho lo-in Pasian’ta i suak thei kei hi; Ama tawh i kipawl thei kei ding hi ( Rom. 8:9). Ahi zongin tu-in Pasian’tate i hihlam i sunga hong teng Kha Siangtho in teci hi. Kha Siangtho in Jesuh tawh a kipawl mi i hihlam, Pa Pasian le Jesuh Khrih gamh luah dingte i hihlam zong pulaak hi (Rom. 8: 17).\nSihna pan Jesuh a thosak vangliatna i sungah hong om hi. Mawhna ah hong si sakin, upna thu ah hong hing kiksak hi (Rom. 8: 10). Tua banah i lungtang hong ciampteh hi; Pasian’ ta i hihlam hong lungmuangsak hi. Kha Siangtho in Pasian tawh kipawl ihihna hong ciamteh hi. Kha Siangtho in hong ciamteh hi. I ngah ding gamh hong ciam khin hi (Eph. 1: 13, 14).Thu-um mi khempeuh in tua gamh luah ding hi (John 5: 12, 13).\nEph. 1: 13, 14 sim in. Kha Siangtho in ciamteh cih in bang hi ding hiam? __________________________________________________________ ________________________________________________________________\nKhrih a sang mi in khat vei a suakkik mi, Kha Siangtho’ suahsak mi ahi hi (John 3: 3, 5). Hotkhiatna ngah kitelcianna nei-in, Pasian tapa ahih manin a lungdam mi in Kha Siangtho ciamtehna ngah ahi hi. Kha Siangtho in Khrih tawh i kipawllam hong theisak hi. “Kha Siangtho a nei lo mi Khrih tawh kipawl lo mi ahi hi” ( Rom. 8: 9). Pasian in eite Pa hi; eite in Ama tate i hi hi. Jesuh a hong pai ciangin a nungta tawntung dingin nunna hong pia ding hi, ci-in Kha Siangtho in hong ciamkhin hi (1Kor. 15: 51 – 54). Hih in upna thuman hi. Hih thu hangin lungmuanna na nei lo mi in Khrih teci hoih hi thei lo hi.\n“Hang san in. Upna, lametna pulaak in. Na hihna khempeuh ah khuavak tangsak in. Topa in na mai-ah kuamah in a khaktan zawh loh ding lampi hong honsak hi, cih phawk in. Topa muangin na ki-ap leh Topa in siatna hong dalsak ding hi. Tuihual bangin siatna in hong neh ciangin Kha Siangtho in nangma lamah om in na do zo ding hi.” Ellen G. White, The Advent Review and Sabbath Herald, April 16, 1889.\nKHA SIANGTHO LE LAMETNA\nRomans 5: 4, 5; 15: 13; 1Kor. 13: 13 sim in. Koi bangin itna le lametna in kizopna nei hiam? Koi bangin Kha Siangtho in itna le lametna hong neisak hiam?\nKha Siangtho in i sungah Pasian’ hong itna hong guan hi. Kha Siangtho in Pasian tawh hong kizopna hong bawlsak hi. Pasian’ itna hong neisak hi. A kikhel ngei lo Pasian’ hong itna le a kip tawntung a hong itna in i lametna bulpi hi. Itna om kei leh lametna zong om lo hi. Itna bek in lametna hong neisak hi. Bang hang hiam cihleh Pasian’ hong itna le a cihtakna, a thumanna in a tonkhawm hi-a, Ama omna mun ah a om dingin Jesuh in eite hong la dingin hong pai kik ding hi, ci-in lametna i nei hi.\nLate 31: 24 sim in. Lametna in bang hong huzaap hiam?\nLametna in hong lawpsak hi; Lametna hatsak hi. Lametna in hong lungdamsak, la hong sa-sak hi. Lametna in nuntakna ah kisam mahmah hi. Lametna nei kei lehang nuntakna in bang ngimna nei ding hiam?\nLametna le na khempeuh a hoihin muhtheihna kibang lo hi. Thu hoih a ngaihsun mi in na khempeuh - khua hun, sum zonna, sangkahna, cihte hong hoih ding hi, ci-in ngaihsun hi. Lametna na khempeuh a hoihin hong piang ding hi, ci-in upmawh mawk hi lo hi. Lametn in Pasian’ thumanna, Ama kamciamte siksanin lametna a hi hi. Lametna in Pasian in a gen bangin tangtungsak ding hi, ci-in um hi. Bang hang hiam cihleh Amah in thuman hi, thutak hi. Pasian in muantak cing ahihzia pulaak khin hi. Pasian in cikmah in lunghianna nei lo hi.\nJesuh a hong sihna in eite lametna bulpi ahi hi. Singlamteh in Pasian’ hong itna thutak hi, ci-in hong lak hi. I mawhna hangin Jesuh in singlamteh tungah sihna a hong thuakna thu in na khempeuh in Pasian in kua hi, cih theih nading a hong lakkhia hi. Pasian mai-ah gentham mihing in Pasian sungah lametna a nei thei i suak hi.\nKoi bangin Khrih hong pai kik ding hi, ci-in i lametna in kamciam pelh lo Pasian’ thuman tungah kinga hiam? Koi bangin na nunzia in lungkiatna sangin lametna pulaak hiam?\nNGAIHSUTBEH DING: Ellen G. White, Ye Shall Receive Power.\nKha Siangtho’ nasep a tomin gen lehang Kha Siangtho in mihingte a hong kitatkhiatna dingin Pa, Tapa tawh nasem khawm hi. Kha Siangtho in hong khanglo sak hi. I mawhna hong musak hi; a mangthang i hihlam hong phawksak hi; kikhel ding hong lunggulhsak hi; Khrih kiang hong paipih hi. Hotkhiatna sungah hong lungmuangsak hi. Bang hang hiam cihleh a tawntungin Khrih tawh hong omkhawmsakin, a hong tatkhiatna dingin Jesuh sep khempeuh hong phawksak hi. Jesuh nunzia hong neisak hi. Pasian tungah hong citaksak hi. Pasian’ deih bangin hong nungta sak hi. Pasian nasepna sungah hong kihelsak hi. Pasian’ kammal hong phawksakin lauhuaina pan hong dal hi. Nunzia, upna Lai Siangtho tawh sittel ding kisam hi. Kha Siangtho in hong makaih lo hi leh, koi dinmun ah na om diam? Kha Siangtho kihel lo-in nasep theih a om diam? Kha Siangtho lo-in i nunzia in hehpihhuai, mangthang ding hi; Pasian min daisak i hi ding hi. Kha Siangtho hong paisak Jesuh tungah a lungdam tawntung dingte i hi hi. “Pasian a mite tungah a hong piak a manpha vantung pan a piak letsong khempeuh lak pan Kha Siangtho sangin a manpha zaw letsong om lo hi.”\n1. Mawhna, dikna i cih in bang hiam? Lai Siangtho in Pasian’ kammal hi, ci-in a um Khristiante in bang hangin mawhna le dikna muhzia kibang lo hiam? Mawhna le dikna bang kilamdang hiam? Koi bangin Lai Siangtho in mawhna le dikna hong hilh hiam?\n2. Kha Siangtho manpha nasakna thu na lawmte theisak in. Bang hangin tua thu in thupi hiam? Koi bangin na nunzia hong khel hiam?\n3. Jesuh sungah na neih lametna kikum un. Bang siksanin lamet nei i hiam? Mi khat in na lametna hong dong hi leh, bang na pulaak diam? (1Pet. 3: 15). Bang hang? Koi bangin na lamet pulaak thei ding na hiam?\n4. Tu kaal sung thusin in hotkhiatna thu ah lungmuanna tawh kisai i sin hi. Hotkhiatna sungah khamuanna i cih in bang hiam? I lungmuan leh bang hangin lungmuan thei i hiam? Bang siksan in khamuang thei i hiam? Upmawh thu le khamuanna thu bang kilamdang hiam?


url: =N2081S C172 Norwood Memorial (KOWD) Thu 19:15 EDT Thu 20:26 EDT\nN67WA Thu 19:02 EDT\nENY3495 E170 Chicago O'Hare Intl (KORD) Thu 18:24 EDT Thu 19:13 CDT\nJBU87 A320 Fort Lauderdale Intl (KFLL) Thu 18:10 EDT Thu 21:30 EDT\nEDV4843 CRJ9 Detroit Metro Wayne Co (KDTW) Thu 18:05 EDT Thu 19:21 EDT Thu 19:21 EDT\nAAY1511 A320 Punta Gorda (KPGD) Thu 18:04 EDT Thu 20:53 EDT\nSWA8504 B737 Baltimore/Washington Intl (KBWI) Thu 17:44 EDT Thu 18:40 EDT Thu 18:40 EDT\nN446HD SR22 Francis S Gabreski (KFOK) Thu 17:43 EDT Thu 18:34 EDT Thu 18:34 EDT\nN6532J Near Glens Falls, NY Thu 17:41 EDT result unknown (?)\nSKW5310 CRJ7 Chicago O'Hare Intl (KORD) Thu 17:39 EDT Thu 18:29 CDT Thu 18:29 CDT\nSWA377 B737 Baltimore/Washington Intl (KBWI) Thu 17:35 EDT Thu 18:29 EDT Thu 18:29 EDT\nN67WA Near Albany, NY Thu 17:10 EDT result unknown (?)\nGRY5 Albany Intl (KALB) Thu 17:02 EDT Thu 18:08 EDT Thu 18:08 EDT\nN814LT SR22 Albany Intl (KALB) Thu 17:00 EDT Thu 17:27 EDT Thu 17:27 EDT\nSWA2033 B737 Chicago Midway Intl (KMDW) Thu 16:58 EDT Thu 17:47 CDT Thu 17:47 CDT\nN99WJ PRM1 Clearwater Intl (KPIE) Thu 16:44 EDT Thu 19:47 EDT Thu 19:47 EDT\nGRY12 B430 Albany Intl (KALB) Thu 16:44 EDT Thu 17:48 EDT Thu 17:48 EDT\nO000 C206 Albany Intl (KALB) Thu 16:19 EDT Thu 18:13 EDT Thu 18:13 EDT\nIFG225 BE20 Trenton Mercer (KTTN) Thu 16:03 EDT Thu 16:55 EDT Thu 16:55 EDT\nN592CT SR20 Columbia County (1B1) Thu 15:57 EDT Thu 16:18 EDT Thu 16:18 EDT


url: =Zomi Association Australia (ZAA) hongpian khiatzia :: ZOMI DAILY\nposted on 7 August 2010 at 1:00 am UTC+9:30 Lomkholna: Article, Australia\nZomi Association Australia (Inc) aki-phuhciil hunleh aki-phuhna ahang theihkim dingin deih i hih manin hih Australia Zomite’ kimuhkhopna kician a kinei amasa leh anihna sung-a thuteng ka hong suah hi.\n2007 kum, April 01 masiah Australia-a Zomite adiak-in Melbourne-a tein kipawlkhopna minvawhlian bangmah neilo himahtaleh ahunhun-in Pu. Maang Za Suan-in munnuam tuamtuam; tuipipiau ahi-a mualdawn leh tuibeem-ah ahizong-in Zomite kithuahkhopna neihpih zeel-hi. 2007 kumpatlam-in Zomi Kipawlna minvawhkhat neihding alunggulh mahmah Zokhai-in ama’ hihtheihsun-in upate leh khangualte hopih kawikawi-a, Melbourne bek hilo Australia gambup ahuamding Zomi Kipawlna lunggulh mahmah uhhi.Tuahunlaai-in kipawlna alunggulhleh athapia Pu. Nang Khan Khup-in Zokhai’ Adelaide hawhnading lamsaap sik-in sumtang mahmah tawh panpih-a, Adelaide-a Zomi omteng-tawh holimna kaal-khatsung va-nei thei hi. Tuasung-in Melbourne-ah taangpi kimuhkhop nading adiak-in Adelaide Zomite’ hong hawh theih ding hunkhat ki-sehkhol pah-a, tua-tawh kituak\nding-in Melbourne Zomi ahitheizah zaaksakna kinei thei-hi.\nTua kimuhkhop nading geelna tungtawn-in Adelaide-a Zomite’ honghawh uh-a, amau teng leh Melbourne-a Zomi ahitheizahin kimuhkhopna thukupna kinei thei-hi.\nTua kimuhkhopna anuai-abang ahihi:\nNimit: 01 April 2007\nHun: Nikaai nai 4 – 7 2009-07-15\nMun: Youth Hall (Life Ministry Centre)\nHunzeekpi: Pu. T. Zokhai (East MELB)\nHunpat Thungen: Pu. Sian Khan Thang (ADL)\nHunkhaak Thungen: Pu. Kim Cin (West MELB)\nPi. Ciang Za Dim\nPu. Maang Za Mung\nPu. Sian Khan Thang\nPi. Ciin Vung\nPu. Kim Cin\nPu. Gin Do Daal\nPu. Cin Khan Mung\nPu. Nang Khan Khup\nLia. Zen Lam Cing\nAkihel Mimalte: (Zon-olna ding-in Nu, Pa, Lia, Tg, cbt koihlo)\n1. Ciang, Florence\n2. Ciin Vung\n3. Cin Khan Mung, Peter\n4. Cin Lal Ding\n5. Cin Sawm Piang\n6. Cing Deih Dim\n7. Do Lam Tuang\n8. Don San Lun, Esther\n9. Gin Do Dal\n10. Gin Khan Hau\n11. Go Khan Kang\n12. Go Lun Niang, Judith\n13. Hang Za Suan\n14. Hau Sian Tuang\n15. Khup Khan Cin\n16. Kim Cin, James\n17. Lian Thawn Cing\n18. Mang Za Mung\n19. Nang Khan Khup\n20. Nang Khua Khai\n21. Neam Maan Cing\n22. Ning Khawm Lun, Esther\n23. Nu Nu (Karen)\n24. Rual Tin Thangi\n25. Sian Khan Thang\n26. Thang Luah Khai\n27. Thang Sian Dal\n28. Thang Thawn Hang, David\n29. Thang Tung Khai\n30. Tun Khan Pau\n31. Zen Lam Cing\n32. Zokhai, T.\nAtung-a mimal khempeuh baan-ah mingelhlo, limkaailo adangzong tuamun-a hongkihel-a, kipawlna hongniallo omlaai uhhi. Hih mimalte khatlo-ngaal Minam Kipawlna neihding alunggulh vive ahihna tungtawn-in tua ni-in Zomi Kipawlna bawlding kipasakna ki-nei thei-in, kipawlna minzong phuahna kinei-hi. Adelaide sanggamte-in Organization deih uh-a, Melbourne sanggamte pawlkhat-in Associiation adeih-uh ahihman-in taangpi thukimna kila-a, tuaciang-in Association kikipsak-in; Zomi Association Australia kiphuak-hi.\nTualaai-a akihel mimalte’ thukimna mahtawh Donghu Committee anuai-a bangin kisehhi:\n1. Mang Za Mung\n2. Tun Khan Pau\n3. Nang Khan Khup\n4. Ciang, Florence\n5. Ciin Vung\n6. Zen Lam Cing\n7. Hang Za Suan\n8. Sian Khan Thang\n9. Thang Luah Khai\n10. Kim Cin, James\n11. Do Lam Tuang\n12. Go Khan Kang\n13. Thang Tung Khai\n14. Zokhai, T.\nMipi’ tungpan-a thukimpihna-tawh kizuui-in atung-a Donghu Committee teng-in Pawlpi panmun sehna leh thukupna anuai-a bang-in neithei uhhi:\nNimit: 13 April 2007\nHun: Nitaak nai 7 – 9\nMun: Pu. Tun Khan Pau-te’ Inn\nLutangpi (President) Pa. Tun Khan Pau\nMoved by Pa. Mang Za Mung, seconded by Zokhai\nLutanghuhpi (Vice-President) Pa. Thang Khai\nMoved by Pa. Nang Khan Khup, seconded by Lia.Zen Lam Cing\nThuzeekpi (Secretary) Zokhai\nMoved by Pa. Mang Za Mung, seconded by Tg.Thang Luah Khai\nSumkeem (Treasurer) Lia. Zen Lam Cing\nMoved by Zokhai, seconded by Pa. Thang Khai\n(Management Committee Members):\nPa. Nang Khan Khup (Melbourne)\nMoved by Thang Khai, seconded by Tg. Khaibawk\nPa. Paul Thang Khan Khai (Sydney)\nMoved by Zokhai, seconded by Nu. Ciin Vung\nPa. Kam Za Pau (Perth)\nMoved by Nang Khup, seconded by Tg. Gin Khan Hau\nTg. Do Lam Tuang (Adelaide)\nMoved by Nu. Ciin Vung, seconded Pa. Mang Za Mung\nNu. Ciin Vung (Melbourne)\nMoved by Lia. Lam Cing, seconded by Pa. Nang Khup\nTaangpi Palaai (Public Officer) Zokhai\nMoved by Pa. Mang Za Mung, seconded by Nu.Nu. Ciin Vung\nSumsuut (Auditor) Pa. Hang Za Suan\nMoved by Khai Bawk, seconded by Pa. Thang Khai\nThulakpawl (Advisers) Australia-a\nZomi Upate (Zomi Elders in Australia)\nPawlpi Min (The Name of the Association)\nPawlpi minding-in “Zomi Association of Australia (Inc): ZAA” kikipsak-hi. Pawlpi pen\nAustralia-a Zomi buppi huam-in kiphuta, Adelaide Zomi omteng, Sydney, leh Brisbane-a sanggsamte’ thukimpihna-tawh Australia buppi akihuamsak ahihi. Perth-a Zomite ahihleh kizopna alemloh man-in amaute’ thukimpihna ahihkeileh thukimlohna kiza kha-lo ahihang-in minam khutki-letkhop nading a-thukimciat ding-in sehkhitsa ahihman-in hih pawlpi Australia buppi kihuam sak-hi.\nMelbourne a-om ahilo hongthukimpih palaaite amimal-in; Adelaide palaaite: Pa. Sian Khan Thang, Pa. Thang Sian Dal, Tg.Dam Do Tual, Tg. Go Khan Kang, Tg. Cin Pu, leh Tg. Hau Sian Tuang, Sydney palaai: Paul Thang Khan Khai, Brisbane palaai: Dr. Muan Thang, Perth-a palaai ding-in Pa.Kam Za Pau hihteng ahihi.\nGam thuneite naihziading:\nPawlpi thukhun bawlcian khitciang-in Australia Zomi sung-ah khahkhia-in veelciatding, hoih akisak kimleh thukhaamsiampi(lawyer)khat kawi-in veelsakding, tua-teh thuneite’ phual naih ding.\nPawlmisuahna sum(Membership fee) mikhat$ 10 hiding.\nInnkuan khatsung-ah nupa ahihleh mikhat’ aaitaangbek hiding.\nTate amimal phazahzah-in $ 10 ciatta hikimding.\nKumsimsum(Annual fee) mi-khat $ 10 hiding.\nNupa-leh tate’ tungtang atung-a pawlmisuahna mahtawh kibangding.\nPawlpi Thukhunleh Vaaihawm nading zia-tengpen ZAA Constitution sung-ah encian ciatding hang-a, hoih Isakte leh sia I-sakte kizasak pahding hihang.\nTu-nitaak kimuhkhopna-ah Donghu Committee ding-a sehkhitsa upa 9 te-in atung-a thuteng a-nial omlo-in kipsak uhhi.\nHunpat thungetna Pa. Thang Khai-in hongneih sak-hi.\nPa. Mang Za Mung, Pa. Nang Khan Khup, Pa. Khai Luah Khai, Pa. Thang Khai, Lia. Zen Lam Cing, Nu. Ciin Vung, leh Zokhai Hunkhaak Thungetna Pa. Mang Za Mung-in hongneih sak-in hun kikhumhhi.\nHihciangpen Australia Zomi Kipawlna kimuhkhopna ahihveinaciang ahihi.\nAtung-a thukimnate-tawh kizuui-in Australia thuneite’ upaphual naihziading Pa. Mang Za Mung-in MIC-ah avanaihding lam honglak ahihman-in Zokhai leh Lam Cing te-in MIC naih-thei uh-a, tualaai-a ulian-khat; Judy McDougall –in pawlpi paiziading ataangpi-in honghilh baan-ah akisam laaiphah dingte nangawn honghuh-in hong panpihhi.\nPrevious: Kimpu leh Kimpi – 6 ~ Hau Za Cin\nNext: Kimpu leh Kimpi – 7 ~ Hau Za Cin


url: =US President ding kua teel zaw ding – Trump or Hillary ~ DK Khup :: ZOMI DAILY\nposted on 8 November 2016 at 1:28 pm Lomkholna: DKKhup, News, USA\nTutung kiteelna deihbanglotuak pan kua ka teel tam “choosing the lesser of two evils” cih mipi lam pan kinakzak mahmah kasa hi. Personal conducts enleng anih in agenbaang tuak suak hi.\nHillary pen Kawlgam a ding in Obama maban, Hillary i maban zong suak leh DASSK tawh mimal kilawmtasa suak ahih man in Hillary hoihzaw ding a ci Kawlgam-mi tam simsim kasa hi. Mizawngte, minam-tawmte, gampemmi-te, numei-te a tamzawpek in abelhden Democratic hi den zaw-a, Zomite dinmun tawh kituakna tamzaw kha ding cihtheih hi. Polls te enleng kiteelna azawh ding lamet tamzaw leh kilawm a, numei masa President ding suak cih tawh alawphuai khat suak hi.\nChristian upna lam pan en leng, Zomite atam zaw pek Catholics leh Evangelicals ki hi cih theih hi ( Ei leh ei evangelicals akicilo i om zong, political view lampan ciaptehna zui-in) . Hillary in Obama maban zom ding in a campaign hi-a, Obama leh Clinton Foundation abeisa thu enkik leng Muslim gamte, Muslim mite tawh sum leh paai lam kizopna, muslim-te Whitehouse ah panmun limci pawlkhat piakna-te, Muslim biakna leh a pawi-te uh a thupibawl mahmah nate Obama hunsung thute a kan, azui khat aa ding in phawkciat lai ding thute ahihi. Muslim-te a mimal in muhdahna hi peuhmah lo-a, ahi zong muslimte a upna uh lenkip mahmah uh-a, atam uh teh aomsa gam ki-ukna deihlo in a biakna uh tawh kituak Sharia law tawh kituam uk ding hancian mahmah na uh Europe gam pawlkhat-te ah thupiangte, buainate akan, azui khat aa ding in thuthak hi lo ding hi. Tu laitak USA ah mosques 3000 val om ta ki ci-a, Hillary in President ngah leh muslim-te whitehouse ah nasem ( tu laitak a aid-nu Huma Abedin bang panmun lian mahmah khat ngah ding in ki gengen khin hi) tampi om ding leh USA ah muslim tampi hong ki behlap ziahziah ding cih thusim hi nawnlo hi. Mohammad mahmah makaihna tawh a kipan Jihad pen muslim upna laigil tawh a nungta muslim khat a ding in a zuih ding uh thu hi mawk hi.\nEvangelicals atamzawpekin a upna thu uh Republican platforms tawh kituakzaw ahih man in kiteelna ah Republican a vote tamzawpek den cih akilang thu hi. A deihhuai hetlo thu-ah Obama hun sungin Catholics leh Evangelical Christians te Al-Qaeda tawh kibang-a religious extremists in hong ciamteh na hi mawk hi. Clinton campaign spokeswoman in Catholics leh Evangelical Christians te a zahpih genna Hillary in tuanu bangmah cihlo-a, a zahpihte tungah thuumsakna, khial kisakna genkhia hetlo sam hi. A vote ngahna bulpite uh hi lo ahih man in a thudonlo, a gal bawlbawl pian dan suak mawk in mu ingh.\nKuakua President akah, congress leh Supreme court kualam in a control zong Roe vs Wade ( 1973) abortion phalna ki overturn pahlo kha mah dinghi. Ahi zong President in executive power tawh abortion vai tampi na hong sem dinghi. Bush in partial birth abortion phallohna, Obama in abortion aa ding fund phalna cihdan a a sep tampi om hi. Nunglam in Planned Parenthood – abortion clinics te aa naugeek lungtang cih bangte la-a sum tawh zuakna thupiangte mulkim huai mahmah sam hi. Asuakkuan kha 9 kim na gawn athat uh hisam hi. Kum 1 in US ah 1.6 million kim abortion om ki-ci a, 1973 Roe vs Wade zawh million 60 kim bang abortion om khin ki ci hi. Kumkhat in US ah 2 million kim bangin naungeek adopt ( ata ding-a la) ding ngak in om ki ci hi. Mihingte ci leh sa bek ( physical- molecule/matter/chemical kigawmbek) hi i cih kei aa, pumpi nei Pasian humop-kha mihing hi ci a, Pasian lim leh mel sun, hi a ci peuh in hih abortion vai thupisak, olmawh loh phamah khat in mu ingh. Unborn child sang minority right kisam zaw omlo dinga, nang leh kei zong unborn child ki hi ngei cih phawk huai thu hi. Kuakua in President a sem zong Same-sex marriage phalna zong supreme court in overturn pahlo kha mah dinghi. A hi zong nung deuh in Obama in kumpi zum, public sangte bathroom te aa i neih zui ahi lo, i utlam zui a dailenbuuk zat theihna orders cihte tampi kilaih kik thei pah dinghi. Nunglam in Kentucky aa Christian clerk Kim Davis i mat vai cihbang dan mailam ah Christiante phukkhak ding tampi kua President kah cih tungah ki nga ding hi. Public sangte ah evolution bek sinsak a, creationism sin ding khaktanna, abortion phalna, same sex marriage phalna cih thupi tuamtuam te Supreme court khensatna vive hi a, justice a vacant om ah conservative justice khat mah in a ngah kik ding born- again Christian khat in olmawh loh a om theih ding thu suaksa ingh.\nUSA ah leitungkhuamuhzia lam kidona (A war of worldviews) om ki ci hi – Secular Humanism, Post modernism leh Judeo-Christian worldviews. Secular Humanism ah professor-te, mipil mihau lamte tam kici-a, Post modernism lam ah Hollywood lam-te, khangno-te, mainstream media-te tam kici hi. Judeo-Christian worldview lam ah evangelicals leh Catholic lamte in lenkip pen lai ki ci hi. Secular humanism/postmodernism te a sandan uh tampi kibang-a khen theihlohna tampi om ki ci hi. Hih Secular humanism/postmodernism muhzia nei-te in Christian-te, Christian upna hemkhia, beisak nopna thu ah muslim-te tawh kibang uh ahih man in kipawl theihna ciang nei mahmah uh hi kici hi.\nResearch kibawlte zui-in, US secular sangte ah sangsiate (Faculty) Pasian-umlo, liberal( democrat) te a tamzawpek hi uh-a, Christian sangnaupangte college a kah uh ciangin a Christian upna uh a lenkip nawnlo a tamzawpek cih ki mu thei hi. News media-te atamzawpek, Hollywood mi minthang-te atamzawpek Pasian-umlo, liberal (democrat) te hi uh cih zong ki mu thei hi.\nCatholics leh Evangelicals te aol mawhlo Hillary President hong kah in, supreme court ah liberal associate justice khat hong behlap leh supreme court liberal-leaned mi-5, conservative-leaned mi-4 hong suak ding hi.\nChristian upna lam tawh en leng, Obama hunsung kum(8) ban ah Hillary President hong ngah leh Catholics leh Evangelicals te a ding upna thu-ah kiamna, hamsatna tampi hong ki zom ding cih muhkholh theih thu in ngaihsun ingh.\nPa Do Khup\n· Faculty Feel Most Unfavorably about Evangelical Christians\n· Faculty Are Almost Unanimous in Their Belief That Evangelical Christians (Fundamentalists) Should Keep\n· Their Religious Beliefs Out of American Politics. Although Faculty Generally Oppose Religion in the Public Sphere, Many Endorse the Idea That Muslims Should Express Their Religious Beliefs in American Politics\n· Nearly three-quarters” (72%) of faculty members describe themselves as politically liberal\n· About 25% of college professors are professing atheists or agnostics\n· Only 6% of college professors said the Bible is “the actual word of God”.\n· At least half and possibly over two-thirds of Christian young people will step away from the Christian faith while attending a non-Christian college or university. Between 50% and 66.7% of Assemblies of God young people who attend a non-Christian public or private university will have left the faith four years after entering college.\n· 70% will leave the faith in college. Only 35% eventually return.\nChristianity, naturalism, and postmodernism\nPrevious: Zankim gamdaih laitak (Silent Night Holy Night) ~ Rev. Cin Ngaih Thang\nNext: Japan ah khuapi laizang lamzikpi khat anuai ah cimsuk ~ ZD


url: =Ahi ziau teng hizaw ~ Evan. Suangh Dal :: ZOMI DAILY\nposted on 14 May 2020 at 10:38 am UTC+9:30 Lomkholna: Biakna, News, SuanghDal\n“America gam ah Sunday ni zingsang pen kaal khat sungah milim biate a kisut pen Ni hi ta hi. Banghang hiam cihleh mihingte in a maan Pasian Khat bia nawn lo uh hi” – Paul Washer. Tua pen American daan (American Christianity) hita hi.\nA cih mah bangin Sunday ni-a biakpiakna cih pen mihing kilaitat thu le la sutsut Ni ding hi loin Pasian’ thu, Lungdamnathu bek i sut ding Ni ahi hi. Mihingte in a beh laplap tua Ciin le Zuih te i thupit sak zawk teh milim biakna (idolatry) hita hi.\nCiin le Zuih:\nTopa’ Ni tua Sunday ni pen mihing kilaitat nadingin nite khate tawh tuhkhia-a tuate thupi sa ngiat-in i ciin bel i zuih bel ihih sakna pen Ciin le Zuih (Ritualism) kici hi. Gentehna Anpham piak khiatna khawng, anpham pham-a i pham leh bek thupha om, nulepa khawng nute ni it, pate ni it-a it sese khawng, Sunday ni khawng U Naw Sunday, Judson Sunday, mother day, father day and so on and on., cih banga mihing’ behlap thute tawh thupit sak sese na khawng ciin le Zuih thupit sakna ahi hi.\nAmerica Christian daan zong hih daante vive tawh kidim ta ahih manin Nipi zingsim pen milim biate a kisut pen Ni suak ta hi, Zomi Christian te aw.\nTua bangin Nipi sim phial dungdung dangdang sa, lam tawn, diang, ahih keileh la dawng limci khol lo khat khitang khin bang-a music bulompi tawh khin kikkik, sa kikkik (repeat), lumlet suk lumlet to thapai, khawl thei mahmah lo, man thei mahmah lo, hanthotna (sermon) ci lehang lah thupha vai bekbek kisuah-in tulai daan cih peuh, leitung khantohna vai, gualnopna vai, ciamnuihna daan, cihtheih nopsak, hau zo damzo, (materialism, popularity and prosperity gospel) nam daan bekbek hi sawn sawn lai-in upna bulpite pan-a hong pial sak ding, mihingte ki-enna, hauhnopna, kidem nopna, liat nopna, minthan nopna khawng a piangsak a khangsak zawsop ding lam peuh hi zawsop ta-a, gupna khawng upna tawh hi loin eimau thalawh a kisa sak ding lam bekbek suah semsem ta uhi.\nTua ahih manin hih COVID-19 Lockdown hun sungah ih kiphawk ding thu-in na kikhop khop uh hangin Topa Ni suah nawn mahmah kei uh cin kilamdang kei, tawmvei lockdown kikhop khaktan hun sungin hong kihei-in hong ngaihsun phakik dih un cihna ahi hi.\nA cih mah bangin Sunday tua Topa thawhkik Ni-a biakpiakna pen thupi na sak zawk pipi ahi tua ciin le zuih (ritualism) daan teng le mihing’ kilaitat hun geelna (human programe) pipite na hi khol loin tua na inn a na kikhop bang teng khawng peuh hi ziau zawsop hi. Sunday Worship i cihcih pen a hi pipi teng na hi lo zawsopin ahi ziau teng mah na hi gige den zaw hi.\nAmerica daan pen ahi pipi (Program tuamtuam/ item tuamtuam) teng thupi sak hi-a ahi zongin biakpiakna ah Nungzuipite daan (Apostolic pattern of Worship) mah na hi ziau zaw hi. Ahi pipi tengin i tual sungah khankhialhna piangsak-a ahi ziau (Preaching the Word, singing Hymn and Prayer) tengin khanlawhna maan piang sak zaw hi. Ahi pipi na sak teng hi kei. Ahi ziau teng hizaw, Evan. Suangh Dal\nLai Siangtho sang na kah sawmleh University pipi ci tuan kha ken\n“I khangnote lungtang ah Lai Siangtho suang tunga gelh bangin gelh ding le phatakin hilhcian zawhna i neih kei ding leh i University sangte pen Hell tun nading kong (gate) pi peuh hong suah toh toh zawksop ding ka lung himawh hi. Lai Siangtho tungnung bel-a a kikoih lohna mun ah na naupangte na koih loh ding ngaihsut kong pia hi. Pasian’ kammal tatsat lo-a a kihilh lohna sang (University) le kipawlna peuhmah kisia ding hi.”\nKisia ding cihteh a sang (university) pi pen kisia cip pah ding cihna hi loin, khangnote tua bang Christian University pipi ci-in kikhang to sak, ki standard sang sak, ki leitung level sak mahmah-in a kipak mahmah laitak tua bang Christian sang (University) te ah LST kihilhna percentage tawm to semsemin hilhsun leh zong LST lel tak a ci sak ding lam ah kihilh lai uh ahih manin khangnote a upna uh, a upsa uh, a Christian nuntakzia uh Pasian a muanna uh kisia ding a ci ahi hi.\nA cih mah bangin tuhun teh Christian theology College te pen a sen sang to theithei kidemin University dongah tun nading ci uh-a, kei bang zong tua pen a tangzai dinga gel semsem Pasian tawh kigam la semsem hi ci-in mu lel mah ing. (အမြင်ကျယ်လေလေ ဝေးလေလေ။) Banghang hiam cih leh University ahih nak leh Lai Siangtho muhna bek maan kei cih lamah tun hamtang hi. A University mahmah a muhmawh huai hi pah lo napi, Christian khangnote Upna guipite pan lam a pialsak pelmawh ding ahihna pen i kipak pih bang khol lo zaw kha ding, cihna hi.\nPrevious: ZBC ma kum tulval lai-in ‘Zomi’ cih laimal omzo ~ Dr. Dongno\nNext: Corona Virus, China leh USA (Galpi Thumna kipat sawm)\nGalpi thumna piang ding cih pen upmawh thu hipian zaw inteh..\nhun tawpni ciang cih khat tel genna om zaw dan hi lo maw leh,\nduhup huai ham na hangah mihing te bel kisia semsem mah hi.


url: =☾ Thu, Feb 10, 2022 - 06:00pm to 06:53pm CST Mon, Feb 28, 2022 - 09:00am to 09:53am CST Fri, Mar 11, 2022 - 11:00am to 11:53am CST Thu, Mar 31, 2022 - 02:00pm to 02:53pm CDT ☾ Sat, Apr 16, 2022 - 09:00am to 09:53am CDT Thu, Apr 28, 2022 - 11:00am to 11:53am CDT Mon, May 09, 2022 - 02:00pm to 02:53pm CDT Tue, May 24, 2022 - 09:00am to 09:53am CDT Tue, Jun 07, 2022 - 11:00am to 11:53am CDT Fri, Jun 24, 2022 - 02:00pm to 02:53pm CDT Wed, Jul 13, 2022 - 09:00am to 09:53am CDT ☾ Thu, Jul 28, 2022 - 06:00pm to 06:53pm CDT Wed, Aug 10, 2022 - 02:00pm to 02:53pm CDT Thu, Aug 25, 2022 - 09:00am to 09:53am CDT ☾ Sat, Sep 10, 2022 - 11:00am to 11:53am CDT Thu, Sep 29, 2022 - 02:00pm to 02:53pm CDT\n"I liked the conversational format"\n"Important information and timely."\n"This was a fantastic course. I learned a great deal, including how to think of not only diversity but inclusion and how it impacts everyone. "\nCamilla Y - Richfield, Wisconsin\n"Wonderful webinar. This speaker was one of my favorite to date. This has really inspired me to do something more in my company. Thank you!"


url: = Zen And The Art Of Motorcycle Maintenance Google Books.pdf - Free Download!\nPhp Mysql Mongodb P Hernandez Chile B Pharma Inorgenic Gr Chawal Voluma1 Books Download Guide Class 10 New Science O P Gauba Pdf Pocket Medicine 6th Hootsuite Campaigns Help Ivanka Trump Ellyn Sap Hana Administration Guide Colorado I 25 Closure Estonia Quadruple Sculls List Of Over The Garden Wall Episodes International Journal Of E-services And Mobile Applications Logic Design Galeries D'anjou American Eagle Thor Heyerdahl Hijos Hai Kyuu 21 Jamaica Olympic Medal Count\nZen And The Art Of Motorcycle Maintenance Google Books, Zen And The Art Of Motorcycle Maintenance Books Like, Zen And The Art Of Motorcycle Maintenance Similar Books, Zen And The Art Of Motorcycle Maintenance Half Price Books, Zen And The Art Of Motorcycle Maintenance Motorcycle Model, Zen And The Art Of Motorcycle Maintenance Motorcycle, Zen And The Art Of Motorcycle Maintenance, Zen And The Art Of Motorcycle Maintenance Qbd, 73.zen And The Art Of Motorcycle Maintenance, Zen And The Art Of Motorcycle Maintenance Map, Zen And The Art Of Motorcycle Maintenance About, How Does Zen And The Art Of Motorcycle Maintenance End, Zen And The Art Of Motorcycle Maintenance Npr, Zen And The Art Of Motorcycle Maintenance Pdf, Zen And The Art Of Motorcycle Maintenance Uk, Zen And The Art Of Motorcycle Maintenance Bbc, Zen And The Art Of Motorcycle Maintenance What Does It Mean, Zen And The Art Of Motorcycle Maintenance Novel, Zen And The Art Of Motorcycle Maintenance Used, Zen And The Art Of Motorcycle Maintenance Nz, Zen And The Art Of Motorcycle Maintenance On Cd, Zen And The Art Of Motorcycle Maintenance Help, What Is Zen And The Art Of Motorcycle Maintenance About, 2. Zen And The Art Of Motorcycle Maintenance, If You Liked Zen And The Art Of Motorcycle Maintenance, Zen An The Art Of Motorcycle Maintenance, Pdf Zen And The Art Of Motorcycle Maintenance, Zen And The Art Of Motorcycle Maintenance Pages, Zen And The Art Of Motorcycle Maintenance Outline, Zen And The Art Of Motorcycle Maintenance Review, Zen And The Art Of Motorcycle Maintenance Overrated, Zen And The Art Of Motorcycle Maintenance Part 4, Zen And The Art Of Motorcycle Maintenance Route, Zen And The Art Of Motorcycle Maintenance Overview, Zen And The Art Of Motorcycle Maintenance Part 3, Zen And The Art Of Motorcycle Maintenance For Dummies, Zen And The Art Of Motorcycle Maintenance Discussion, Zen And The Art Of Motorcycle Maintenance Part 2, Zen And The Art Of Motorcycle Maintenance For Kindle, Zen And The Art Of Motorcycle Maintenance Sand, Zen And The Art Of Motorcycle Maintenance For Ipad, Zen And The Art Of Motorcycle Maintenance Plot, Zen And The Art Of Motorcycle Maintenance Sequel, Zen And The Art Of Motorcycle Maintenance Part 1, Zen And The Art Of Motorcycle Maintenance Flipkart, Zen And The Art Of Motorcycle Maintenance Reddit, Zen And The Art Of Motorcycle Maintenance First Edition, Zen And The Art Of Motorcycle Maintenance Essay, Zen And The Art Of Motorcycle Maintenance Dymocks, Zen And The Art Of Motorcycle Maintenance Questions, Zen And The Art Of Motorcycle Maintenance Quiz, Zen And The Art Of Motorcycle Maintenance Epilogue, Zen And The Art Of Motorcycle Maintenance Ebook, Zen And The Art Of Motorcycle Maintenance Quora, Zen And The Art Of Motorcycle Maintenance Quotes Pdf, Zen And The Art Of Motorcycle Maintenance Ending, Zen And The Art Of Motorcycle Maintenance Quality, Zen And The Art Of Motorcycle Maintenance Radio 4, Zen And The Art Of Motorcycle Maintenance Douban, Zen And The Art Of Motorcycle Maintenance Poster, Zen And The Art Of Motorcycle Maintenance Phaedrus, Zen And The Art Of Motorcycle Maintenance Film, Zen And The Art Of Motorcycle Maintenance Explained, Zen And The Art Of Motorcycle Maintenance Excerpt, Zen And The Art Of Motorcycle Maintenance Download, Zen And The Art Of Motorcycle Maintenance Philosophy, Zen And The Art Of Motorcycle Maintenance Documentary, Zen And The Art Of Motorcycle Maintenance Quotes, Zen And The Art Of Motorcycle Maintenance Kindle, Zen And The Art Of Motorcycle Maintenance Ibooks, Zen And The Art Of Motorcycle Maintenance Hypothesis, Zen And The Art Of Motorcycle Maintenance How Many Pages, Zen And The Art Of Motorcycle Maintenance Honda, Zen And The Art Of Motorcycle Maintenance Homeshop18, Zen And The Art Of Motorcycle Maintenance Hardcover, Zen And The Art Of Motorcycle Maintenance Hardback, Zen And The Art Of Motorcycle Maintenance Imdb, Zen And The Art Of Motorcycle Maintenance Gutenberg, Zen And The Art Of Motorcycle Maintenance Ideas, Zen And The Art Of Motorcycle Maintenance Images, Zen And The Art Of Motorcycle Maintenance In French, Zen And The Art Of Motorcycle Maintenance Key Points, Zen And The Art Of Motorcycle Maintenance Kant, Zen And The Art Of Motorcycle Maintenance Journey, Zen And The Art Of Motorcycle Maintenance Isbn, Zen And The Art Of Motorcycle Maintenance Introduction, Zen And The Art Of Motorcycle Maintenance Knife, Zen And The Art Of Motorcycle Maintenance Interpretation, Zen And The Art Of Motorcycle Maintenance Indigo, Zen And The Art Of Motorcycle Maintenance Kobo, Guidebook To Zen And The Art Of Motorcycle Maintenance, Zen And The Art Of Motorcycle Maintenance Gumption, Zen And The Art Of Motorcycle Maintenance Length, Zen And The Art Of Motorcycle Maintenance Newton, Zen And The Art Of Motorcycle Maintenance Notes, Zen And The Art Of Motorcycle Maintenance Meaning, Zen And The Art Of Motorcycle Maintenance Kickass, Zen And The Art Of Motorcycle Maintenance On Quality, Zen And The Art Of Motorcycle Maintenance Online, Zen And The Art Of Motorcycle Maintenance Free,\nZen And The Art Of Motorcycle Maintenance Google Books, Zen And The Art Of Motorcycle Maintenance Books Like, Zen And The Art Of Motorcycle Maintenance Similar Books, Zen And The Art Of Motorcycle Maintenance Half Price Books, Zen And The Art Of Motorcycle Maintenance Motorcycle Model, Zen And The Art Of Motorcycle Maintenance Motorcycle, Zen And The Art Of Motorcycle Maintenance, Zen And The Art Of Motorcycle Maintenance Qbd, 73.zen And The Art Of Motorcycle Maintenance, Zen And The Art Of Motorcycle Maintenance Map, Zen And The Art Of Motorcycle Maintenance About, How Does Zen And The Art Of Motorcycle Maintenance End, Zen And The Art Of Motorcycle Maintenance Npr, Zen And The Art Of Motorcycle Maintenance Pdf, Zen And The Art Of Motorcycle Maintenance Uk, Zen And The Art Of Motorcycle Maintenance Bbc, Zen And The Art Of Motorcycle Maintenance What Does It Mean, Zen And The Art Of Motorcycle Maintenance Novel, Zen And The Art Of Motorcycle Maintenance Used, Zen And The Art Of Motorcycle Maintenance Nz, Zen And The Art Of Motorcycle Maintenance On Cd, Zen And The Art Of Motorcycle Maintenance Help, What Is Zen And The Art Of Motorcycle Maintenance About, 2. Zen And The Art Of Motorcycle Maintenance, If You Liked Zen And The Art Of Motorcycle Maintenance, Zen An The Art Of Motorcycle Maintenance, Pdf Zen And The Art Of Motorcycle Maintenance, Zen And The Art Of Motorcycle Maintenance Pages, Zen And The Art Of Motorcycle Maintenance Outline, Zen And The Art Of Motorcycle Maintenance Review, Zen And The Art Of Motorcycle Maintenance Overrated, Zen And The Art Of Motorcycle Maintenance Part 4, Zen And The Art Of Motorcycle Maintenance Route, Zen And The Art Of Motorcycle Maintenance Overview, Zen And The Art Of Motorcycle Maintenance Part 3, Zen And The Art Of Motorcycle Maintenance For Dummies, Zen And The Art Of Motorcycle Maintenance Discussion, Zen And The Art Of Motorcycle Maintenance Part 2, Zen And The Art Of Motorcycle Maintenance For Kindle, Zen And The Art Of Motorcycle Maintenance Sand, Zen And The Art Of Motorcycle Maintenance For Ipad, Zen And The Art Of Motorcycle Maintenance Plot, Zen And The Art Of Motorcycle Maintenance Sequel, Zen And The Art Of Motorcycle Maintenance Part 1, Zen And The Art Of Motorcycle Maintenance Flipkart, Zen And The Art Of Motorcycle Maintenance Reddit, Zen And The Art Of Motorcycle Maintenance First Edition, Zen And The Art Of Motorcycle Maintenance Essay, Zen And The Art Of Motorcycle Maintenance Dymocks, Zen And The Art Of Motorcycle Maintenance Questions,


url: =Pawlpi min Pawlpi phutte Pawldin kum\n1. ABM, (Tuiphum pawlpi)- Pu PhungKhai- Buansing)-1930\n2. RCM,(RC pawlpi)- (1) Pu Tun Do Cin- (Gualnam)-1948 (2) Pu Thang Do Lian- (Buansing) (3) Pu Soi Za Kham- (Naulak)\n(Note: RC pawlpi phut tawh kisai,Pa ThangDoLian ciamtehna pan)\n3. SDA,(Seventday pawlpi)- Pu Khup Do Lian-(Thangom)-1972\n4. EBC, (pawlpi) (1) Pu Dongh Ngaih Cin-(Gualnam)-1975 (2) Pu Pau Za Go- (Sukte) (3) Pu Dam Ngaih Cin- (Gualnam) (4) Pu Do Za Kham- (Gualnam) (5) Pu Cin Khan Dal- (Buansing) (6) Pu Kham Za Nang (Tangpua)\n5. UPC, (pawlpi) (1) Pu Dam Ngaih Cin-(Gualnam)-1980 (2) Pu Tun Khan Kap- (Buansing)\n(3) Pu Do Za Kham- (Gualnam) (4) Pu Kham Khua Gin- (Buansing) (5) Pu Cin Khan Dal- (Buansing)\n(6) Saya Cin Sian Pau (Gualnam)Sezang khua mi hi a, Thalmual khua (State Primary School Head Master) sem hi.\nTheih Huai Tapidaw Suak Masate\n1930 kumin Tedim nitumna lam gun galah Pasian thu\nhong puak masa pen Rev Thang Gin ahi hi. 1931 kum ciangin gungal nitumna lamah Pasian thu tangko dingin a nuai a mihing 4 te’ cialna tawh 1931 pan 1937 dong Pasian thupuak dingin hong kipan khia hi. Tua hun laitakin Tedim nisuahna lamah Saya Lian Zam in Pasian thu tangko dingin kipan khia-a, amaute nih a nuai a mite-in huhna pia uh hi.\n1. Bo Pau Cin Rs 5/\n2. Bo Za Suan Rs 5/\n3. Saya MangKam Rs 2/\n4. Cope Topa Rs 3/\nA gawm: Rs 15/\n1930 kum November ni 9 ni-in Saya Thang Gin Thalmual khua tung hi. Ni 2 khit teh, 1930 November 11 ni-in Pu Phung Khai (Buansing) Tapidaw suak, inn phiat, tui kiphum hi. Tua ni-in Pu Thang Kho Dongh(Hatzaw) Tapidaw ut in min pia-a, ki-ap nai lo hi.\n1931 kum August 11 ni-in Thuam Dai (Tangpua)Tapidaw sua- kin inn phiat hi.\n1932 kum February ni 2 ni-in Ngul Kham (Buansing) Tapidaw suakin inn phiat hi.\n1934 kum May ni 5 ni-in Gungal pawlpi pian nading vaihawmin, Sukte pawlpi piangsak hi.\n1937 July ni 7 ni-in Tapidaw biakinn Sia Thang Gin hong tung .\n2.9.1938 ni-in mi 5 ki tuiphum hi.\n1) Sing Kho Thang\n2) Khup Kho Vungh\n3) Dim Za Awi\n4) Nian Khup\n5) Phung Kho Thang\n9-11-1940 ni-in Zam Go tui kiphum hi.\n8-4-1941 ni-in Thalmual Hausa Thong Kho Gin tui kiphum hi.\n8-2-1942 ni-in a nuai a mi 9 te tui kiphum hi.\n1) Zam Kho Awn\n2) Khup Za Kham\n3) Ngul Pum\n4) Phung Go\n5) Gin Kho Tual\n6) Awn Za Thang\n7) Niang’ Vial\n8) Niang Cinh\n15-2-1945 ni-in a nuai a mi 4 te tui kiphum hi.\n1) Suan’ Nang\n2) Ning Za Ngai\n3) Dah Ciin\n4) Hial Zen\n6-4-1946 ni-in Don Khaw Luan tui kiphum hi.\n9-10-1947 ni-in mi 7 tui kiphum hi.\n1) Cin Za Go\n2) Tun Khan Thang\n3) Kam Niangh’\n4) Cin Vial\n5) Dim Kho Ning\n6) Khual Kho Gin\n7) Niang Za Vung\n10-2-1948 ni-in mi 8 tui kiphum hi.\n1) Am Do\n2) Tuan Ning\n3) Sian Cing\n4) Khawm Ngaih Zen\n5) Huai Zen\n6) Vial Kho Ciin\n7) Hang Cin\n28-9-1957 ni-in mi 7 tui kiphum hi.\n1) Cin Za Mung\n2) Pau Khan Nang\n3) Zam Za Kam\n4) Gin Sian Pau\n5) Cing Khan Niangh’\n6) Nem Ngaih Dim\n7) Khual Do Cing\n29-9-1957 ni-in mi 3 tui kiphum hi.\n1) Ngul Zen\n2) Ciin Ngaih Zen\n3) Nei Go Cing\nHih thu khempeuh 1931 kum pan 1967 ciang, Sia Thang Gin’ Diary (thu ciamtehna) sung pan kiteikhia-ahi hi.\nPrevious Post: « Thalmual Khua siatna leh kikhenna\nNext Post: 1991 khua kisiatciang huhna ki ngahte »